Gojković: Omerović se pozvao na diplomatski imunitet, zato nije uhapšen\n► Gojković: Omerović se pozvao na diplomatski imunitet, zato nije uhapšen\nPredsednica Skupštine Srbije Maja Gojković izjavila je danas da se poslanik Socijaldemokratske partije Srbije Meho Omerović na aerodromu u Frankfurtu pošto ga je policija privela pozvao na diplomatski pasoš i da je samo zbog toga oslobođen.\nGojković je odgovarajući na pitanje šefa poslaničke grupe Srpske radikalne stranke (SRS) Vojislava Šešelja zašto nije bilo reakcije na to što je Omerović uhapšen u krađi parfema, tri karmina i jedne "mazalice" na frankfurtskom aerodromu, rekla da je dobila izveštaj policije sa aerodroma i da se na tom slučaju radi.\n"Zaista radim na tome da rasvetlim slučaj koji je bacio senku na ugled našeg parlamenta. Jedan izveštaj koji još nije za javnost sam dobila od nemačke policije sa aerodroma i moram zbog javnosti da kažem da se Meho nije pravdao za učinjeno delo nego se pozvao na diplomatski imunitet", rekla je Gojković.\nOna je dodala i da izjavu policiji nije davao tako kako "postoji" u medijima, a na slobodu je pušten samo zbog toga što se pozvao na diplomatski pasoš, a "ne zbog nekih drugih okolnosti".\n"Ako situacija bude ovakva kakva je u izveštaju nećemo potpisati produženje diplomatskog pasoša", rekla je Gojković.\nMeho Omerović priveden je nedavno na aerodromu u Frankfurtu jer je iz fri šopa izašao, a da nije platio kozmetiku koju je uzeo. Omerović je to u medijima pravdao stomačnim problemima.\nDržavni sekretar Ministarstva kulture i informisanja Aleksandar Gajović izjavio je da će to ministarstvo podneti prekršajne prijave protiv listova Kurir, Informer, Srpski telegraf i Alo zbog...\nMaja Gojković uputila čestitku povodom Božića\nPredsednica Skupštine Srbije Maja Gojković čestitala je večeras Božić svim građanima Srbije koji taj praznik slave po julijanskom kalendaru.\nVlada Srbije osudila je danas odluku Prištine da transformiše Kosovske snage bezbednosti u vojsku Kosova i ocenila da je ta odluka izazvala veliku zabrinutost i da predstavlja grubo kršenje...\nGojković: U ovom trenutku, izbori nam nisu potrebni\nPredsednica Skupštine Srbije Maja Gojković izjavila je večeras da deli mišljenje predsednika Srbije i Srpske napredne stranke (SNS) Aleksandra Vučića da u ovom trenutku nisu potrebni vanredni...


Radnici “Fijat plastika” nastavljaju štrajk! - O-RUK\nRadnici “Fijat plastika” nastavljaju štrajk!\nRadnici kragujevačke fabrike “Fijat plastik” nastavljaju generalni štrajk u kojem se nalaze već gotovo godinu dana. Fiat plastik je ćerka firma automobilske fabrike Fijat iz Kragujevca i zadužena je za proizvodnju branika za automobile Fiat 500L koji se proizvode u Kragujevcu.\nRadnici su u potpunoj obustavi rada sa glavnim zahtevom da im se osnovica za obračunavanje zarada izjednači sa platama u matičnoj fabrici Fijat. Takođe, radnici zahtevaju da im se u halu vrate mašine koje je menadžment izneo tokom prvomajskih praznika 2021. godine. Predsedniku štrajkačkog odbora je već 12 meseci zabranjeno da uđe u krug fabrike, dok su radnici u štrajku kažnjeni od strane bahatog menadžmenta tako što im je uskraćen godišnji bonus od 25.000 dinara po radniku. Štrajkački odbor je najavio podnošenje tužbi za diskriminaciju protiv menadžmenta zbog ovakvog kažnjavanja radnika, što će ukoliko radnici pobede na sudu, rezultirati isplatom od oko 1000 evra po radniku na ime odštete i zatezne kamate.\nIpak, znajući da na kapitalističkom sudu nema pravde za radničku klasu, ne očekujemo da će sud doneti bilo odluku u interesu radnika. Jedino što sigurno može dovesti do ispunjenja radničkih zahteva jeste istrajnost u generalnom štrajku, budući da menadžment kompanije ne može sebi da dopusti da zbog štrajka propadne proizvodnja fabrike. Pobeda radnika Fiat plastika u štrajku bi bio snažan podsticaj radnicima širom Srbije da se odlučnim štrajkom do ispunjenja zahteva bore za odbranu od bahatosti kapitalista i za poboljšanje uslova na njihovim radnim mestima.\nPrevious Štrajk rudara u BiH\nNext Samoorganizovana borba protiv iseljavanja improvizovanih naselja u Mineapolisu


Mercedes napušta Kosovo zbog korupcije – Bankar.me\nDecember 29, 2011 AUTOMOBILIZAM, Ekonomija Leave a comment\nNajnovija odluka njemačke kompanije “Mercedes” da zbog visoke stope korupcije u kosovskoj vladi više ne prodaje automobile Prištini, kao i prošlonedjeljni embargo na njemački izvoz oružja, u vezi je sa pozicioniranjem Njemačke u Evropi i na Balkanu, ali i odraz nastojanja te države da se distancira od imidža sponzora kosovske nezavisnosti, smatraju analitičari.\nBeogradski analitičar Dušan Janjić ocijenio je da ovakvi potezi nemaju veze sa pregovorima Beograda i Prištine, nego sa pozicioniranjem Njemačke u Evropi i na Balkanu.\nJanjić je podsjetio da je njemačka kancelarka Angela Merkel prilikom nedavne posjete Prištini skrenula predsjedniku vlade Hašimu Tačiju pažnju na to da se od Prištine očekuje da pooštri borbu protiv organizovanog kriminala i korupcije, i ocijenio da je “ovo samo jedna koordinirana akcija koja podržava tu političku poruku”.\n“To ima veze i sa predstojećim izborima u Njemačkoj i pokušajem Merkelove da se predstavi kao `gvozdena lejdi` ne samo za Njemačku, nego i za Evropu. Ona hoće da prikaže da Njemačka brani svoj interes i da pomaže vladavini prava i na Kosovu”, rekao je Janjić.\nProfesor Fakulteta političkih nauka u Beogradu Predrag Simić smatra da ovakvi potezi predstavljaju pritisak na Prištinu, kojim Njemačka želi da se distancira od optužbi da je nekritična prema vlastima u Prištini.\n“Njemačka se našla u situaciji sponzora Kosovske nezavisnosti, a blokiranjem kandidature Srbije, našla se na veoma eksponiranom mestu. U ovom trenutku za vlasti u Njemačkoj je jako bitno da ne budu optužene za pristrasnost i čini mi se da ovakvim treniranjem strogoće prema korupciji i vlastima u Prištini, nastoji da pokaže nepristrasnost Njemačke”, rekao je Simić za SRNU.\nNjemačka je prošle sedmice uvela embargo na prodaju oružja Kosovu zbog istrage o korupciji, koja je pratila proces nabavke oružja za Kosovsku policijsku službu.\nPrištinski dnevnik “Zeri” objavio je danas, da je zbog visoke stope korupcije u kosovskoj vladi, njemački i svjetski gigant automobila “Mercedes” odlučio da od narednog mjeseca ne prodaje Kosovu svoja vozila. Izvori ovog dnevnika navode da “Mercedes” neće prodati svoja vozila na Kosovu ukoliko ne bude raspisan javni tender.\nPOJMOVIAutomobili Kosovo i Metohija Mercedes Region\nPrevious BiH: Produžene mjere za reprogram kreditnih obaveza\nSljedeći Ne planira se privatizacija Plantaža


Bagdad: 44 ljudi poginulo dok su desetine ranjene u eksplozijama automobila-bombe\nNajmanje 44 ljudi je poginulo u Bagdadu dok su na desetine gradjana ranjene u eksplozijama dva automobila-bombe, saopštile su iračke vlasti. Prva eksplozija odjeknula je na Trgu Tajaran, u prometnoj trgovačkoj četvrti, gde je stradalo 23 ljudi. Ubrzo zatim, 21 osoba je poginula u eksploziji u Amilu. U medjuvremenu, britanski zvaničnici u Bagdadu saopštili su da su irački pobunjenici oteli pet britanskih državljana. U ranijim izveštajima pominjalo se da su neke od žrtava otmice – Nemci. Irački zvaničnici navode da je Britance otelo oko 40 naoružanih napadača koji su, obučeni u policijske uniforme, upali u zgradu Ministarstva finansija. Za to vreme, američka vojska je saopštila da je juče izgubila deset vojnika u incidentima u pokrajini Dijala i Bagdadu. Osmoro vojnika je poginulo u eksplozijama dve bombe, dok su preostala dvojica stradala kada se srušio njihov helikopter.\nPredsednik Džordž Buš uveo nove ekonomske sankcije Sudanu\nPredsednik Buš uveo je nove ekonomske sankcije Sudanu, u nastojanju da se izvrši pritisak na Kartum da obustavi nasilje u Darfuru. Buš je u Beloj kući izjavio da su Sjedinjene Države prirodale 31 sudansku kompaniju listi firmi sa kojima je zabranjeno poslovanje. On je takodje pozvao na usvajanje nove rezolucije SB UN kojom bi se proširio embargo na izvoz oružja Sudanu. Predsednik je ponovio svoj stav da se u Darfuru odvija genocid i da svet mora da ga okonča. U izjai za Glas Amerike, portparol sudanskog Ministarstva inostranih poslova sankcije je nazvao “nepravednim”, rekavši da se njima neće rešiti problemi u Darfuru. Specijalni kineski izaslanik za afričke poslove, Liu Guidjin, takodje je kritikovao sankcije ocenjujući da se njima samo komplikuje konflikt u Darfuru.\nAbas naredne nedelje namerava da se sastane sa Olmertom\nPalestinski predsednik Mahmud Abas izjavio je da naredne nedelje namerava da se sastane sa izraelskim premijerom Ehudom Olmertom. Abas nije naveo mesto održavanja susreta, koji je predvidjen za 7. jun. Olmert i Abas u martu su se, uz posredstvo SAD, dogovorili da se sastaju na svake dve nedelje, kako bi nastavljali dijalog uprkos nasilju. Za to vreme, Olmert je saopštio da namerava da se u narednih nekoliko dana obrati stanovnicima pojasa Gaze i poruči im da su rtve male grupe fanatika koji organizuju raketne napade na južni Izrael. Izrael već više od nedelju dana bombarduje palestinske ekstremiste u tom području. Danas su izraelski vojnici izvršili prekogranični upad u Gazu, ubivši dvojicu pripadnika Hamasa.\nToni Bler stigao u Libiju na početku svoje afričke turneje\nBritanski premijer Toni Bler stigao je u Libiju na početku svoje afričke turneje u toku koje će obići tri zemlje, manje od mesec dana pre odlaska s vlasti. Bler se sastao sa libijskim vodjom Moahmerom el Gadafijem, u njegovom rodnom gradu Sirteu. Pored Gadafija, Bler će takodje razgovarati sa drugim libijskim zvaničnicima o nasilju u Darfuru i drugim temama. Ubrzo po dolasku britanskog premijera, Libija je objavila da je sklopila ugovor o eksploataciji nafte, vredan 00 miliona dolara, sa britanskim energetskim gigantom Britiš Petroleum.\nPredsednik Buš pohvalio predlog zakona o imigracionoj reformi\nPredsednik Buš pohvalio je predlog zakona o imigracionoj reformi, ocenjujući da je to “način da se zaštiti granica SAD a ujedno očuva američka tradicija otvorenosti prema doseljenicima.” Govoreći u Centru za federalno pravo u Džordžiji, predsednik je naveo da je predloženi zakon, oko kojeg su postigli saglasnost Bela kuća i dvostranačka grupa Senatora – najbolja nada za trajnu reformu. Senat će nastaviti debatu o imigracionom zakonu posle praznične pauze u zasedanj Kongresa. Buš je posebno naglasio da nove opcije neće biti na raspolaganju imigrantima i stranim radnicima sve dok se ne sprovede strožija kontrola granica. Predsednik je takodje odbacio tvrdnje da predlog nudi amnestiju ilegalnim radnicima, rekavši da su takve optužbe “prazna politička retorika.”\nSindi Šihen više ne želi da bude «simbol» mirovnog pokreta\nSindi Šihen, koja je postala predvodnica anti-ratnog pokreta u SAD kada je njen sin Kejsi ubijen u Iraku, saopštila je da više ne želi da bude «simbol» mirovnog pokreta. U pismu koje je nazvala svojom «ostavkom», objavljenom na političkom blogu «Dejli Kos», Šihen je navela da je fizički, emotivno i finansijski iscrpljena nakon što je dve godine života posvetila anti-ratnom pokretu. Sindi Šihen je započela mali mirovni protest u avgustu 2005, kada je 26 dana živela šatoru nedaleko od ranča predsednika Buša u Teksasu, tražeći da sa predsednikom razgovara o smrti svog sina, koji je ubijen iz zasede u Bagdadu. Njen protest je privukao nacionalnu pažnju, a u naredne dve godine veliki broj ljudi dolazio je da je sluša na anti-ratnim skupovima. S druge strane, neki kritičari su je optuživali da je «željna medijske pažnje». Šihen je izjavila da planira da se vrati kući u Kaliforniji i posveti svojoj preostaloj deci. Bivša aktivistkinja je napisala da je ostala bez iluzija posle neuspeha Demokrata da okončaju irački rat, kao i zbog podela u mirovnom pokretu. Takodje je kritikovala Amerikance što im je «važnije ko će pobediti na pevačkom takmičenju «Američki idol» od toga koliko će ljudi poginuti u narednih nekoliko meseci u Iraku.


U BiH 22 osobe osuđene zbog učešća na ratištima u Siriji i Iraku\nHapšenja u akciji "Damask" u BiH\nU Bosni i Hercegovini (BiH) pravosnažno su osuđene 22 osobe zbog odlaska na ratišta u Siriju i Irak, saopštilo je danas Tužilaštvo BiH.\nU saopštenju, koje prenosi Fena, se navodi da je među osuđenima i osam u predmetu "Enes Mešić i ostali", koji su se boriili na strani tzv. Islamske države Iraka i Levanta.\nIz Tužilaštva BiH su naglasili da do sada nije bila nijedna oslobadjajuća presuda u vezi s krivičnim delima za nezakonito učestvovanje državljana BiH na stranim ratištima.\nU okviru akcije kodnog naziva "Damask", Tužilaštvo BiH je uložilo intenzivne napore, zajedno sa partnerskim policijskim i bezbednosnim agencijama u BiH, zemljama regiona i agencijama iz partnerskih zemalja širom sveta, na sprovodjenju detaljnih i sofisticiranih istraga, i prikupljanju dokaza o odlascima državljana BiH na ratišta Sirije i Iraka, te pridruživanju paravojnim grupama i strukturama IDIL-a.\nBiH: Akcija hapšenja "Damask"\nVećem broju osuđenih dokazano je da su boravili i učestvovali na stranim ratištima, što je potkrepljeno i brojnim dokazima, a pravosudne i policijske agencije uspele su ostvariti i značajnu preventivnu ulogu, jer se medju osudjenima u proteklim godinama, nalaze i osobe koji nisu uspjele stići do Sirije i Iraka, već su otkrivene, locirane i uhićene na području Turske ili na polasku iz BiH.\nNapori Tužilaštva BiH u borbi protiv terorizma, prepoznati su i priznati u brojnim medjunarodnim analizama i izveštajima o borbi protiv terorizma, kao značajan doprinos medjunarodnim naporima u borbi protiv terorizma i terorističkih aktivnosti, saopšteno je iz ove pravosudne institucije.


Predsednik Buš: Savet bezbednosti Ujedinjenih nacija će pokrenuti akciju protiv Irana\nMeđunarodna agencija za atomsku energiju saopštila da je Iran proteklih dana počeo nov proces obogaćivanja uranijuma – u trenutku kada je primio detalje novog diplomatskog pokušaja da se prekine spor sa Teheranom.\nPredednik Buš je izjavio da vlada u Teheranu raspolaže nedeljama, a ne mesecima, za pripremanje odgovora na najnoviju ponudu Sjedinjenih Država i njihovih evropskih saveznika. Iznevši ponudu za susret sa Iranom ako ta zemlja pristane da prekine obogaćivanje uranijuma, predsednik Buš je rekao da taj potez predstavlja promenu taktike, a ne strategije Sjedinjenih Država. Iran je prethodno rekao da će da prekine obogaćivanje uranijuma i da će to moći da se proveri. Američki predsednik je istakao da je sada trenutak da se vidi da li će vlada u Teheranu to i da učini.\n«Ako oni odluče da to učine na način koji ne može da se potvrdi, to će morati da ima posledice. Mi sa svoje strane moramo biti svesni da je hitno da im zajedno uputimo takvu poruku.»\nPredsednik je o tome govorio posle razgovora sa danskim premijerom, Andersom Fogom Rasmusenom, koji je izjavio da je zadovoljan što se Vašington pridružio evropskim saveznicima u pripremanju jedinstvenog paketa predloga Teheranu.\n«Sada od Iranaca zavisi da li će da iskoriste ovu priliku.»\nTokom molitve u Teheranu, tvrdokorni sveštenik, ajatola Ahmed Džanati, rekao je da bi Iran trebalo da nastavi da obogaćuje uranijum i da je američko-evropski paket povlastica – kako se izrazio – «dobar za njih», ali ne i za Iran. Detalji tog paketa još nisu objavljeni, ali se smatra da obuhvataju podršku za prijem Irana u Svetsku trgovinsku oprganizaciju, pomoć u izgradnji nuklearne elektrane i suspenziju dela američkih trgovinskih sankcija zbog kojih Iran ne može da kupi rezervne delove za sve stariju flotu aviona proizvedenih u Sjedinjenim Državama. Međunarodna agencija za atomsku energiju je saopštila da je Iran proteklih dana započeo novi proces obogaćivanja uranijuma.


Jedan od osnovnih preduslova za efektivno i efikasno funkcionisanja inspekcijskih sistema (Inspection Authorities) i revizija predstavlja kvalitetna primjena procesa upravljanja rizicima (Risk Management). Upravljanje rizicima primjenjuje se u različitim fazama inspekcije ili revizije (planiranje, priprema, sprovođenje, donošenje odluka-mjera, analiza i izvještavanje). Prema zaključcima Londonske konferencije o reformama inspekcija (Inspection Reform – The Change That Matters - 2012), primjena risk-based inspections pristupa predstavlja jedan od osnovnih principa koje je potrebno ugraditi u inspekcijske sisteme.\nInfoExpert u ponudi posjeduje proizvod – metodologiju i modul Risk-based Planning System (RBPS) koji omogućava primjenu upravljanja rizicima u inspekcijskom nadzoru. RBPS modul je izrađen primjenom sistema odlučivanja na osnovu pravila zasnovanih na bazama znanja i metodama vještačke inteligencije (Fuzzy Logic). RBPS modul sa tehničkog stanovišta realizovan je kao posebna komponenta koju je moguće integrisati u inspekcijske informacione sisteme nezavisno od upotrebljene ICT platforme.\nRBPS posjeduje sljedeće funkcionalnosti i svojstva:\nKonfigurabilnost na nivou indikatora rizika i primjenjenog algoritma na nivou business profila poslovnog subjekta prema poslovnim djelatnostima uz podršku za automatsko određivanje inicijalnih rizika (na primjer, povećan nivo određenih štetnih hemijskih elemenata u sirovini koje je potrebno eliminisati u procesu proizvodnje);\nPodrška za određivanje prioriteta inspekcijskih aktivnosti na osnovu strateških inicijativa i donesenih politika (policy) za višegodišnje i godišnje programe i planove;\nAutomatsko generisanje prijedloga liste subjekata i objekata inspekcijskog nadzora, vremenskog perioda za obavljanje nadzora i inspektora na operativnom nivou planiranja, na osnovu inspekcijske baze znanja, zaprimljenih eksternih informacija (EU RASF, TRACES, RAPEX, INFOSAN alerti, prijave i pritužbe, rezultati monitoringa, izvještaji self-assessment-a), te sezonske komponente, proteklog perioda od prethodne aktivnosti i kompetencija inspektora;\nPodrška za upravljanje eskalacijama – incidentima i akcidentima sa mogućnošću primjene principa sledljivosti (tracebility) (na primjer, pozicije geo lokacija kod pojave zoonoza - veterinarstvo ili na primjer pronalaženje uzroka i izvora za neusaglašnost proizvoda - bezbjednost hrane);\nPodrška za utvrđivanje nivoa obuhvatnosti inspekcijskog pregleda (inspection depth) na nivou pojedinačnih slučajeva (Case-based reasoning) utvrđivanjem prioriteta za inspekcijske provjere ili potreba za laboratorijskim odnosno analizama profesionalnih organizacija što značajno smanjuje vrijeme trajanja pregleda (naročito značajno za granične inspekcije - fitosanitarna, veterinarska);\nPodrška za donošenje odluka u pogledu izbora adekvatnih inspekcijskih mjera za uočene nepravilnosti u pojedinačnim slučajevima na osnovu baze znanja uz primjenu „piramide inspekcijskih mjera“ - “Inspection measures pyramid”;\nPodrška za procjenu potrebe za follow-up inspekcijama na terenu, odnosno mogućnost da se f-up obavi bez fizičke posjete na osnovu dostavljenih informacija o izvršenim mjerama i otklonjenim nepravilnostima.\nMogućnost primjene RBPS modula vidimo i u sklopu informacionih sistema i alata za podršku self-assessment-u i internim revizijama, radi usaglašavanja poslovanja sa zahtjevima regulative i standarda i smanjivanja rizika za nastanak incidenata i šteta za poslovanje.\nPlanovi su nam da nastavimo da radimo na unapređenju RBPS metodologije i algoritma, te da uvedemo automatsku adaptibilnost primjenjenih pravila (primjena neuronskih mreža). Takođe, stavićemo i veći akcenat na primjenu metode za procjenu rizika u reviziji i self-assessment-u za podršku određivanju kontrola i opsega revizija.


Skup Naroda i Pravde: Narod se budi u cijeloj BiH, a Krajišnici su uvijek bili na čelu najhrabrijih – Narod i Pravda\nSkup Naroda i Pravde: Narod se budi u cijeloj…\nNakon Mostara, Zenice, Goražda i Sarajeva, završni skup Naroda i pravde održan je večeras u Bihaću u Domu kulture. Tako je pokret koji se ozvaničio tek prije nekoliko mjeseci pokazao da Narod i pravda nikako nije lokalna priča već jedan široki pokret koji je već u prvom koraku pokazao hrabrost, snagu i odlučnost koja je prepoznata u cijeloj BiH.\nNarod i pravda je pokret koji je nastao iz inata, nastao uprkos prijetnjama i „savjetima“ da se tim putem ne krene, da se ne krene putem na kojem je narod ispred i iznad stranke i pojedinca, poručeno je večeras na završnom skupu u Bihaću.\nU gradu na Uni večeras su prvo predstavljeni kandidati i nosioci lista iz Unsko-sanskog kantona za Predstavnički dom Parlamentarne skupštine (nosilac liste Adnan Ćehajić), Parlament FBiH (nosilac liste Derviš Badnjević) i Skupštinu Unsko-sanskog kantona (nosilac liste Muhamed Piralić).\nProf. dr. Adnan Ćehajić, nosilac liste za Parlamentarnu skupštinu, kazao je kako je njegov ulazak u politiku iskrena želja, a na određeni način i obaveza jednog univerzitetskog profesora, da se zaustave negativni trendovi, da se odgovori na vapaj naroda koji odgovore na svoje probleme traži na ulici.\n„Snaga države mora biti vraćena u institucije države, država ne smije biti ispred vrata stranaka, budućnost države mora biti u jakim institucijama, a ne u rukama pojedinca. Programska opredjeljenja Naroda i pravde smo jasno i javno ponudili, ona su precizna, sa rokovima i zaduženjima. Mi, zajedno sa vama, ne ispred ili za vas, već zajedno sa vama dolazimo otvorenog srca, časnih namjera i s punom hrabrošću“, kazao je prof. dr. Ćehajić pozvavši Krajišnike da 07. oktobra izađu na izbore i daju podršku kandidatima Naroda i pravde na svim nivoima.\nMerima Crnkić, sestra legendarnog krajiškog komandanta 511. brigade Armije BiH rahmetli Mirsada Crnkića, kazala je kako do sada nije bila politički aktivna, te je pozvala žene da budu glasnije, da jasno iznose svoje probleme i nude rješenja, što je omogućeno upravo kroz pokret Naroda i pravde koji u svom članstvu i na kandidatskim listama ima 40 posto žena.\nRedin Zjakić, doktor specijalista iz Kantonalne bolnice Bihać i kandidat za Skupštinu USK, kazao je kako ga je činjenica da nije zaboravio Hipokratovo zakletvu opredijelila da se prvi put politički angažira.\n„U Narodu i pravdi sam prepoznao tu hrabrost. Ja s ponosom nosim bijeli mantil, jedini sam u Unsko-sanskom kantonu i četvrti u FBiH u svom području specijalizacije. Kod mene nikad nije i nikad neće trebati ‘štela’ za pregled, živim od svoje plate, i sve ljude ove zemlje liječim ravnopravno, bez obzira na njihovo porijeklo, društveni status ili neko opredjeljenje. Međutim, postoje i oni drugi doktori koji su svoje bijele mantile iskoristili za svoje lične interese, koji su preko svojih privatnih klinika od pacijenata izvlačili novac. To im je dopustila vlast jer su to njihovi poslušnici. Zbog takvih, zbog nepravde, iz naše domovine odlaze mladi i kvalitetni stručnjaci. Mi želimo i možemo napraviti reformu zdravstvenog sistema i omogućiti jedinstveno liječenje u cijeloj FBiH, ukinuti liste čekanja, donijeti jedinstvenu esencijalnu listu lijekova“, kazao je Zjakić.\nZlatni ljiljan i privrednik Halil Bajramović kazao je kako nikada nije planirao da uđe u politiku, ali je danas nedostatak pravde nagnao mnoge da uđu u politiku.\n„Odajmo počast večeras Dženanu Memiću i jasno recimo da smo i mi večeras s njima. Mi u Krajini imamo svojih Dženana o kojima se šuti, o kojima niko ne govori. Ne može se desiti da peti radnik u istoj firmi padne s krova i pogine ili se trajno ozlijedi a da niko nije kriv“, kazao je Bajramović dodavši da je ovdje došao da podrži ovakav pokret jer je to jedan od načina da se suprotstavi rušilačkoj vlasti.\nPrisutnima se obratio i predsjednik Naroda i pravde Elmedin Konaković koji je na početku svog obraćanja rekao kako Narod i pravda nikako nije samo sarajevska priča.\n„Ovo je priča i pokret odvažnih i sposobnih, svih onih koji su se odvažili da urade nešto što malo ko smije, da nepravednim vladarima istinu kažu u lice. Ovo nije sarajevska priča, ovo je narodna priča. Ovo je pokret poštenih i sposobnih koji ima misiju da otvori prostor časnim i poštenim ljudima. Mi smo danas na kraju kampanje, završavamo kampanju ovdje u Bihaću i biti večeras među Bišćanima posebna mi je čast. Ponosan sam na ovu zemlju, ponosan sam na narod koji se budu, a zna se da su Krajišnici bili uvijek na čelu najhrabijih“, kazao je Konaković dodavši kako je sramotna putna nepovezanost Krajine sa Sarajevom obećavši da je povezivanje Krajine sa Sarajevom, kao i Tuzle sa Sarajevom, prioritet.\nElmedin Konaković – Centralni predizborni skup Dom mladih


Četiri nova projekta za ljepšu Banjaluku\nsreda, 19 septembar 2018 15:23\nU okviru projekta „Jačanje uloge mjesnih zajednica u BiH“, koji sprovodi Razvojni program Ujedinjenih nacija (UNDP), u toku je javni poziv za prikupljanje ponuda za izvođenje radova na četiri projekta, koji će biti sprovedeni u banjalučkim mjesnim zajednicama.\nTako bi u Saračici trebalo da bude nastavljena izgradnja trotoara, na Paprikovcu saniran dio Ulice Davida Štrpca, u Rosuljama rekonstruisan društveni dom, a u Šargovcu uređen i opremljen balon za sportske aktivnosti.\nIstovremeno, UNDP je raspisao i javni poziv koji se odnosi na projekte koji nisu završeni u 2017. godini zbog neriješenih imovinsko-pravnih odnosa – dječije igralište na Laušu i izgradnja društvenog doma u Česmi.\nUkupna vrijednost radova na ovih šest projekata iznosi oko 172.000 KM, od čega je učešće Banje Luke u sufinansiranju 70.000 KM.\nU okviru ovog projekta, prošle godine je realizovano pet poslova, i to početna faza izgradnje trotoara u Saračici, sanacija dijela Ulice Davida Štrpca, sanacija sportskog balona u Šargovcu, obnova toaleta u Osnovnoj školi „Aleksa Šantić“, te proširenje škole u Česmi.\nProjekat „Jačanje uloge mjesnih zajednica u BiH“ je zajednička inicijativa vlada Švajcarske i Švedske, a sprovodi ga UNDP. U ovaj projekat su uključene ukupno 24 jedinice lokalne samouprave u BiH, a Banja Luka u ovom projektu učestvuje sa šest mjesnih zajednica: Saračica, Lauš 2, Paprikovac, Šargovac, Rosulje i Česma.\nViše iz ove kategorije « Budvanska tragedija već 17 godina razdire srca Postavljeni „treptači“ na dijelu Istočnog tranzita »


Postavio KucniLekar\t Poslednje ažuriranje Dec 3, 2015\nAbdominalni grčevi, nagle promene raspoloženja, glavobolje i neredovne menstruacije su samo neki od simptoma endometrioze, stanja kod kojeg se tkivo endometrijuma nalazi van samog endometrijuma i materice.\nTokom menstruacije to tkivo se razgrađuje i zadržava u telu, zbog čega može uzrokovati intenzivne bolove.\nBolovi u stomaku, zatvor i dijareja mogu biti neki od znakova sindroma iritabilnog kolona, ali i endometrioze. Ako se simptomi dodatno pogoršavaju tokom menstruacije, vrlo verovatno je u pitanju endometrioza.\nEndometrioza se može proširiti na tkiva digestivnog sistema. Jedini način da budete sigurni da li je u pitanju endometrioza ili sindrom iritabilnog kolona jest laparoskopija.\nBolovi u gornjem delu tela i poteškoće s disanjem\nEndometrioza se može proširiti na bilo koji deo tela – ruke, bedra pa čak i dijafragmu. Na primer, žene, kod kojih se endometrioza proširi na dijafragmu, osećaju poteškoće s disanjem i bolove u gornjem delu tela, naročito u rukama.\nAko se bolovi u gornjem delu tela i problemi sa disanjem pogoršavaju tokom menstruacije, postoji velika verovatnoća da je u pitanju endometrioza.\nKada reproduktivni sistem radi kako treba, svaki mesec se otpušta jedno jajašce i verovatnoća začeća je na normalnom nivou. Kod žena koje pate od endometrioze, abnormalni rast tkiva endometrijuma uzrokuje nastanak problema sa začećem.\nŽena svaki mesec ima oko 20% verovatnoće da će začeti, a endometrioza tu verovatnoću smanjuje za 10%. Istraživanja su pokazala da je veliki broj slučajeva neplodnosti kod žena zapravo posledica endometrioze.\nKao i kod infekcije urinarnog trakta, endometrioza može uzrokovati učestalu potrebu za mokrenjem i osećaj kao da je mehur konstantno pun, naročito tokom menstruacije. Veliki broj žena isprva pomisli da je u pitanju infekcija urinarnog trakta, a zapravo je reč o endometriozi.\nEndometrioza je povezana sa stanjem koje se naziva intersticijalni cistitis. To stanje karakteriše pritisak na bešiku i bolovi koji se mogu pogoršati bilo kada, ne samo tokom menstruacije, ali se najčešće pogoršavaju nešto pre menstruacije.\nSimptomi slični upali slepog creva\nAko svaki mesec tokom menstruacije osećate probadajuće bolove na području slepog creva, postoji velika verovatnoća da patite od endometrioze. To se naziva katamenijalna upala slepog creva do koje dolazi kada se endometrioza širi prema slepom crevu.\nKako tačno možete razlikovati upalu slepog creva od katamenijalne upale slepog creva? Upala slepog creva uzrokuje simptome groznice i povećanje nivoa belih krvnih ćelija.\nBulozna epidermoliza- Simptomi i lečenje


Mičel: Nema novog plana SAD za Kosovo | Istinomer vesti\nTači, Mogerini i Vučić / Foto: FoNet/Newsroom\nMičel: Nema novog plana SAD za Kosovo\nAmerički plan za Kosovo je spekulacija i „kreativno novinarstvo“, izjavio je juče u Prištini pomoćnik američkog državnog sekretara za Evropu i Evroaziju Ves Mičel, posle sastanka sa kosovskim predsednikom Hašimom Tačijem.\nOn je svoje prvo putovanje po Balkanu u toj funkciji započeo posetom Kosovu, a sutra će boraviti u Beogradu. “Nisam došao ovde da obelodanim bilo kakav specifičan plan, već da se angažujem sa Kosovom i Srbijom za njihovu zajedničku budućnost, kako bi razgovarali o dijalogu i o njihovom zajedničkom evropskom putu, kao države Zapadnog Balkana. Pozdravljam takve diskusije“, izjavio je Mičel, prenosi Radio Slobodna Evropa. Njegova reakcija odgovor je na pisanje “Večernjih novosti” da će on, tokom posete Srbiji, predsedniku Aleksandru Vučiću predstaviti plan koji predviđa šira ovlašćenja za Zajednicu srpskih opština, a da se zauzvrat očekuje da Beograd omogući ulazak Prištine u međunarodne organizacije.\nOdgovarajući na pitanje da li SAD vide porast ruskog uticaja, posebno na severu Kosova, Mičel je odgovorio: “Vidimo da Rusija igra sve destruktivniju ulogu u većem delu Balkana, podrivajući demokratske institucije. Bili smo jasni u našim razgovorima sa Rusima da to nije ni u njihovom interesu, ali ni u interesu naroda ovog regiona“. Istakao je i da SAD podržavaju transformaciju Kosovskih bezbednosnih snaga u oružane i da će nastaviti da pružaju tu podršku na svim nivoima. “Naši prijatelji u Beogradu upoznati su sa pozicijom SAD, a to ću da ponovim i tokom posete Beogradu“, izjavio je Mičel. Objasnio je da ta transformacija treba da se desi putem ustavnih promena. “Niko nema pravo na veto što se bezbednosti Kosova tiče“, rekao je Mičel.\nOpozicija negoduje zbog “besmislenih” amandmana koji troše vreme za raspravuSpomenik Đinđiću na 15. godišnjicu ubistva


PENZIONERI, MOJI DRAGI, GDJE SMO I ŠTA TRAŽIMO?\nObjavljeno: 06. Aug 2017. 12:08:46\nMr. Milan JOVIČIĆ: Poštovani i dragi moji penzioneri, lično sam penzioner Titovog kova i naslijeđa, sa trezvenim umom i razumom, nedajte se obmanjivati, nama nisu potrebne nikakve demonstracije, već revolucionarne promjene, koje možemo samo ostvariti svojim glasovima na narednim izborima. Svoje glasove i svojih članova porodica, nedajmo više nacionalistima, kriminalcima i dokazanim lopovima, u tome je suština problema i naš krajnji cilj i potreba,l kako bi riješili i svoj status, koji smo zaslužili.\nVećina penzija je po 323 KM, upravo, dostatno za komunalije i struju, pokoju štrucu i po litar mlijeka, za osnovnu egzistenciju, ovih penzionera.\nTako i dogurasmo do statusa penzionera, a nacionalistima, lopovima i kriminalcima, prepustismo sva naša bogatstva zemlje i da nam oni kroje naš status po sopstvenim aršinima, po onoj starinskoj „jamadžinskoj“ formuli, prvo sebi i svojim bližnjima, pa šta ostane državi i njenim penzionerima.\nPrizovivajmo ponovo u pomoć, bez stida i srama, našeg jedinog stvoritelja, koji je uvijek mislio o nama, ponajmanje o sebi i svojim dobrima, našeg voljeneog i nezaboravljenog druga Tita.\nPozovimo opet penzionere, da i naredne 2018. godine glasaju za nacionaliste, ulizice, kriminalce i lopove, kako ne bi imali i dalje povećanje penzija.\nNaši dragi i poštovani penzioneri, niste ni sami svjesni, da smo velika snaga i sila, koja možemo zaposjeti više od pola Prlamenta , ako ne i cijeli, gdje se upravo, riješava naša sudbina.\nStatistike kažu da nas je preko 400 hiljada penzionera, uključujući i najužu sopstvenu porodicu, mi smo milionska snaga, naši glasovi na izborima su brojni i validni, ali nam nedostaje uma i razuma.Umjesto da svi drugi dolaze pred nas i mole nas u ostvarivsnju svojih opravdanih zahtjeva, nacionalističke snage su na sdovele u situaciju beznađa, kako bi sa svojim demonstracijama i nešto postigli. Ne, nema te koristi niti potrebe, naš glas je odlučujući, a kako i kome ga dati, isključivo je na nama i to nam riješava našu sudbinu.\nPozivam vas, da se postavimo u ulogu pijevca, koji umije i zna na vrijeme da kukuruče, ali ga samo pravilno usmjerimo\nDa, mi penzioneri budimo svi u ulozi ovoga lijepog pijetla, te u oktobru 2018 godine zakukuičimo, za naše dobro i svjesno, umno i razumno, protiv nacionalista, kriminalaca i lopova i protiv ulizica, kako nam je u amanet ostavio, naš slavni književnik Meša Selimović, koji nas podsjeća šta su to ulizice;\nPoštovani i dragi moji penzioneri, lično sam penzioner Titovog kova i naslijeđa, sa trezvenim umom i razumom, nedajte se obmanjivati, nama nisu potrebne nikakve demonstracije, već revolucionarne promjene, koje možemo samo ostvariti svojim glasovima na narednim izborima. Svoje glasove i svojih članova porodica, nedajmo više nacionalistima, kriminalcima i dokazanim lopovima, u tome je suština problema i naš krajnji cilj i potreba,l kako bi riješili i svoj status, koji smo zaslužili.


NALED: Koreja u e-upravi generaciju ispred Srbije - Ekonomija - Dnevni list Danas\nPočetna » Ekonomija » NALED: Koreja u e-upravi generaciju ispred Srbije\nNALED: Koreja u e-upravi generaciju ispred Srbije\nPredsednik Saveza za e-upravu NALED Željko Tomić rekao je danas na srpsko-korejskom forumu o elektronskoj upravi i pametnim gradovima, da je Koreja u e-upravi generaciju ispred Srbije.\n0Piše: FoNet 14. novembra 2018. 11.40\nPrema njegovim rečima, Srbija sada razvija e-upravu orijentisanu ka građanima i dvosmernoj internet komunikaciji, dok Koreja razvija upravu prilagođenu svakome ponaosob, a njihova aplikacija ePeople omogućava aktivnu ulogu građana u državnim poslovima i dominantno je bazirana na upotrebi mobilnih telefona.\nTomić je rekao da se očekuje da ulaganja gradova u pametne tehnologije u ovoj godini premaše 100 milijardi dolara i da je neophodno da lokalne samouprave u Srbiji prate svetske trendove, jer su uštede veoma velike kada se primenjuju pametne tehnologije.\n„Helsinki je smanjio korišćenje đubretarskih kamiona za 90 odsto, Barselona i drugi gradovi razvijaju sistem javnog osvetljenja koje se uključuje samo po potrebi, a da ne govorimo o primeru Koreje koja ulaže 40 milijardi dolara u izgradnju Sangdoa, pametnog grada budućnosti“, rekao je Tomić.\nOtpravnik poslova ambasade Koreje Hjunsu Jun rekao je da su pametni gradovi novi trend u svetu i da je ideja o njihovoj izgradnji i upotrebi pametnih tehnolohija potekla 2008. godine zbog zastoja u saobraćaju, zagađenja vazduha i drugih urbanih problema.\nOn je dodao da su u Srbiji udvostručene korejske investicije i da su fabrike za auto delove i cipele u različitm fazama investicije u Srbiji. Državni sekretar u Ministarstvu za državnu upravu i lokalnu samouptavu Bojan Stević rekao je da su građani Srbije gubili mnogo vremena i novca na šalterima prikupljajući dokumenta i da su zbog toga Ministarstvo i Vlada Srbije doneli zakon koji je uvezao šest institucija i omogućio protok podataka među njima.\nOn je rekao da se radi na pilot projektu otvaranja četiri šaltera u svakoj opštini – jedan koji bi bio za Ministarstvo unutrašnjih poslova, jedan za poresku upravu, jedan za katastar i građevinske poslove i jedan za lokalnu samoupravu u kojoj se otvara, a da je plan da se ta četiri šaltera kasnije spoje u jedan.\nAna Brnabić, e uprava, forum, juzna koreja, NALEDBeograd


Naučnici kažu da vrućina usporava mozak za 13% | CityMagazine\nSvi smo otkrili već davno da na velikim vrućinama baš i ne možemo da razmišljamo kako treba. Sada je i naučno dokazano da prevelike toplote usporavaju ljudski mozak i njegove kognitivne funkcije.\nIstraživanje sprovedeno na univerzitetu Harvard obuhvatilo je 44 studenta, od kojih je jedna polovina živela u klimatizovanim, a druga u neklimatizovanim prostorijama. Oni su radi procene radili test kognitivnih funkcija na svojim telefonima odmah po ustajanju. Pokazalo se da oni koji su živeli bez klima uređaja imaju 13,4% gore vreme odziva i 13,3% gore rezultate na testu.\nSamo istraživanje sprovedeno je tokom 12 dana, od kojih je 5 zahvatio vreli temperaturni talas. Ono što je dodatno uticalo na učesnike je činjenica da se toplota može zadržati u pojedinim zgradama i do 48 sati nakon što se završio toplotni talas u prirodi. To je zbog toga što su one građene da tokom zime sačuvaju toplotu u sebi.\nHlađenje nam je neophodno na vrućini da bismo normalno funkcionisali\nSama studija pokazala je da bi društveno-ekonomski status pojedinca mogao da bude veliki uticaj na uspeh u školi. Oni koji su u goroj finansijskoj situaciji ne mogu da priušte sebi klima uređaj, pa tako to može usloviti gore rezultate. Procenjuje se da je u svetu trenutno u upotrebi oko 1,6 milijarde klima uređaja, a da će taj broj porasti čak petostruko do 2050. godine, zbog globalnog zagrevanja.\nZašto je odrastanje teško milenijalcima klima uređaj · kognitivne funkcije · razmišljanje · toplota · vrućina


Tramp dao vojsci SAD veća ovlašćenja za napade u Somaliji\nArhiva - Pripadnici somalijske Al Šabab militantne grupe u patroli u blizini Mogadiša, 5. mart 2012. (AP Photo)\nBela kuća odobrila je američkoj vojsci šira ovlašćenja za izvođenje napada u Somaliji protiv Al Šabab militanata, koji su povezani sa Al Kaidom, saopštio je Pentagon u četvrtak. Poslednji potpis predsednika Donalda Trampa povećava angažman vojske SAD u regionu.\nProšlog petka, glavnokomandujući američkih snaga u Africi rekao je da će veće mogućnosti u borbi protiv militanata voditi ka većoj fleksibilnosti i bržem odabiru ciljeva.\nAl Šabab je sposoban da izvodi smrtonosne bombaške napade, uprkos gubitku većeg dela teritorije od mirovnih snaga Afričke unije, koja podržava somalijsku vladu. Pobunjenička grupa ima za cilj da istera mirovne snage, obori somalijsku vladu koju podržava Zapad i uvede rigoroznu verziju islama u zemlji na afričkom rogu.\nSjedinjene Države imaju malo vojno prisustvo u Somaliji, kome je dozvoljeno da izvodi napade u odbrani partnerskih snaga.\nZvaničnici odbrane SAD, koji su insistirali na anonimnosti, rekli su da je Bela kuća proglasila u sredu uveče delove Somalije za "oblasti aktivnih neprijateljstava", za najmanje 180 dana. Glavni grad Mogadiš nije u to uključen.\nUkidanje sigurnih utočišta\nŠira ovlašćenja će omogućiti Sjedinjenim Državama da izvode ofanzivne napade protiv militanata Al Šababa, čak i ako militanti ne napadaju snage koje SAD podržavaju, kažu zvaničnici. Oni kažu da cilj da se izbegavaju cvilne žrtve neće biti napušten.\nU saopštenju, Pentagon tvrdi da je Tramp odobrio zahtev za "dodatnom preciznom vatrom, koja je podrška Misiji Afričke unije u Somaliji (AMISOM) i bezbednosnim snagama Somalije".\n"Dodatna podrška omogućena ovim ovlašćenjem će pomoći poništavanju sigurnih utočišta Al Šababa, odakle su mogli da napadaju američke građane ili američke interese u regionu", rekao je u izjavi portparol Pentagona, kapetan Džef Dejvis.\nOdluka je nalik onoj koju je Bela kuća donela u januaru, a kojom se delovi tri oblasti u Jemenu proglašavaju "oblastima aktivnih neprijateljstava" i kojom se dozvoljava vojsci veća fleksibilnost u ciljanju Al Kaidinih militanata tamo.\nTokom poslednjih meseci, Sjedinjene Države izvele su više od 40 udara na militante Al Kaide u Jemenu.\nU tim napadima ubijeno je 12 civila, među kojima ima i žena i dece. Među žrtvama je i američki komandos, koji je ubijen tokom napada na južni Jemen u januaru. Sjedinjene Države su saopštile da su u tom napadu prikupljene vredne informacije.


Fajon: Medjustranački dijalog okončati mnogo pre izbora | Boom93\nPoslanica Evropskog parlamenta i članica posredničkog tima u medjustranačkom dijalogu o izbornim uslovima, Tanja Fajon, kazala je da razgovor vlasti iopozicije treba da se okonča "mnogo pre" narednih izbora, kako bi ostalo dovoljno vremena za izmene izbornih propisa.\nOna je, u intervjuu za Nova.rs, navela da je aktuelna rundu dijaloga počela u martu, kad su se evroparlamentarci sreli sa predsednikom Skupštine Srbije Ivicom Dačićem, a da u aprilu i početkom maja planiraju onlajn sastanak sa Vladom, reprezentativnim vanparlamentarnim i parlamentarnim strankama.\n“U medjuvremenu smo stupili u kontakt sa svima u Srbiji koji žele da učestvuju u dijalogu i odredili vremenske okvire, koji tek treba da budu odobreni. Naš cilj je da sa svima njima završimo prvu rundu konsultacija do kraja maja. Planiramo da se formalno sastanemo sa opozicionim blokom krajem aprila, početkom maja”, kazala je Fajon.\nPrema njenim rečima, cilj je dostizanje većeg političkog pluralizama i izbora koji su više fer, slobodniji i demokratičniji za sve, “uključujući bojkot opoziciju”.\nNa pitanje kako komentariše najavu predstavnika vlasti, da će da otpočnu pregovore sa onima koji neće da pregovaraju uz posredstvo Evropskog parlamenta, Fajon je rekla da EP pozdravlja sve koji žele da učestvuju u dijalogu i koji “dele isti cilj”.\n“Dijalog će biti usredsredjen na razvoj političke kulture i demokratskog diskursa medju političkim protivnicima i olakšaće dijalog vladajuće većine i opozicije (izvan parlamenta) kako bi se postigao konsenzus o pitanjima vezanim za izbore”.\nOznakeEvropski parlament Izborni uslovi međustranački dijalog Poslanica Srbija Tanja Fajon\nBrnabić i Varhelji razgovorali o promeni ustava\nNastavljaju se sukobi izraelskih i palestinskih snaga\nNarodna stranka Požarevac proslavlja Svetog Vasilija Ostroškog\n„Dosta je bilo“ pita gradonačelnika ko čini stručne službe u gradskoj upravi?\nSSP: Pozdravljamo izjavu gradonačelnika …


Časopis Industrija :: Srbija pristupa izradi novog dokumenta Programa ekonomskih reformi\nDržavni sekretar Ministarstva finansija Vlade Republike Srbije Gojko Stanivuković otvorio je uvodni sastanak kojim počinje osmi ciklus koordinacije ekonomskih politika sa Evropskom unijom – evropski semestar "lajt".\nSastanak je posvećen početku izrade novog dokumenta Programa ekonomskih reformi (ERP) za period od 2022. do 2024. godine, na osnovu smernica Evropske komisije i strateških dokumenata i politika Vlade Srbije.\nStanivuković je naglasio da nas očekuje izbor prioritetnih strukturnih reformi i mera za naredni trogodišnji period, koji prikazuju najvažnije pravce delovanja, prioritete i napore Vlade za unapređenje privrednog okruženja i kvaliteta života građana, navodi se u saopštenju Vlade Republike Srbije.\nU ovom ciklusu očekujemo inoviranje većeg broja oblasti kroz nove strukturne reforme imajući u vidu da je Vlada već započela brojne inicijative, posebno u oblasti digitalizacije, energetike i životne sredine, rekao je državni sekretar.\nOn je objasnio da je dokument ključan ne samo za Poglavlje 17 – Ekonomska i monetarna politika, u kontekstu ispunjenja ekonomskih kriterijuma za članstvo u EU, već i za druga poglavlja, imajući u vidu da prioritetne strukturne reforme i mere tematski obuhvataju sve oblasti ekonomske politike i dobre uprave.\nTime se potvrđuje i važnost ERP-a kao strateške osnove za programiranje pomoći EU, na čemu u ovom ciklusu posebno insistira i Evropska komisija. Kao i do sada, neophodno je da ERP bude usaglašen sa Fiskalnom strategijom i Zakonom o budžetu Republike Srbije, budući da je ključno obezbediti odgovarajuće finansiranje strukturnih reformi, istakao je Stanivuković.\nDržavni sekretar je naglasio da u kreiranju reformi i mera treba identifikovati prepreke privrednom rastu koje mogu biti naglašenije zbog pandemije, ali i obratiti pažnju na dalje unapređenje konkurentnosti i tržišta rada kroz nastavak poboljšanja regulatornog okruženja, unapređenje energetskog sektora, zelenu i digitalnu tranziciju.\nTakođe, kako je dodao, sistem zdravstvene zaštite predstavlja ključnu oblast, s obzirom na uticaj koji zdravlje i otpornost zdravstvenih sistema mogu imati na privredu.\nPrema njegovim rečima, biće nastavljeni i napori na razvoju dobre uprave, procesa digitalizacije, modernizaciji Poreske uprave, daljem unapređenju poslovnog ambijenta i suzbijanju sive ekonomije, kao i podršci zelenom, energetski efikasnom i inkluzivnom rastu.\nStanivuković je ukazao na to da je iskustvo i uključenost svih aktera, od kreatora ekonomskih politika do krajnjih korisnika reformskih mera, od velike važnosti prilikom definisanja prioritetnih reformi.\nImajući u vidu da evropski semestar "lajt" koordinacije ekonomskih politika neprekidno traje, tako se i proces konsultacija ne prekida. Sve razmenjene informacije iz prethodnog ciklusa relevantne su za početak novog, rekao je državni sekretar.\nOn se osvrnuo i na ekonomske pokazatelje koji pružaju povoljan ambijent za sprovođenje strukturnih reformi, dodajući da je intenzivan oporavak ekonomskih aktivnosti u drugoj polovini prošle godine omogućio da pad BDP-a u 2020. godini bude svega 1%.\nPrema njegovim rečima, krajem 2020. godine neto priliv stranih direktnih investicija dostigao je nivo od približno 3 mlrd EUR, javni dug je bio 58,2%, dok je stopa nezaposlenosti bila na nivou pre pandemije.\nDržavni sekretar je napomenuo da je ove godine rast BDP-a u prvom kvartalu iznosio 1,7%, dok se u drugom kvartalu očekuje rast između 12 i 15%.\nStanivuković je naveo da se za 2021. godinu predviđa realni rast BDP-a od 6% sa daljim povećanjem kapitalne potrošnje države na 7,2% BDP-a.\nZa ovu godinu možemo očekivati rast i od 7% BDP-a, istakao je on i podsetio na to da smo u prvoj polovini godine privuklli 1,72 mlrd EUR stranih direktnih investicija, što je 19% više nego prošle godine, a javni dug će do kraja godine ostati ispod 60%, što je po kriterijumima Mastrihta.\nOn je rekao da su na sastanku Ekonomskog i finansijskog dijaloga EU sa Zapadnim Balkanom i Turskom, održanom 12. jula, predstavnici EKOFIN-a pozvali na efikasnu i kontinuiranu primenu paketa ekonomske podrške, korišćenje Ekonomskog i investicionog plana za Zapadni Balkan i postigli saglasnost oko novih preporuka za Srbiju i ostale učesnike.\nStanivuković je, kada je reč o Programu ekonomskih reformi za period 2021–2023, istakao da su evropski partneri pohvalili ekonomske politike koje su dale dobre rezultate u Srbiji i efikasan odgovor na izazove, ali i dostavljanje dokumenta u roku, dobar proces koordinacije i javne rasprave.\nProgram ekonomskih reformi Republika Srbija izrađuje na godišnjem nivou za naredni srednjoročni period kako bi obezbedila održiv i inkluzivan ekonomski rast.\nSastanku su prisustvovali članovi Radne grupe za izradu i praćenje realizacije Programa ekonomskih reformi, koji učestvuju u izradi ovog dokumenta, predstavnici Delegacije EU u Srbiji, kao i predstavnici Skupštine Srbije, civilnog društva, stručne javnosti, poslovne zajednice i socijalnih partnera, naveli su iz Ministarstva finansija.


Vesti - Zajednički protiv prirodnih katastrofa u slivu Južne Morave SKGO - Vesti detaljno\nZajednički protiv prirodnih katastrofa u slivu Južne Morave\nPod pokroviteljstvom SKGO, 27. oktobra 2018. godine u gradskoj kući u Nišu, održan je prvi sastanak predstavnika dvadesetak opština i gradova iz sliva Južne Morave sa čelnicima Ministarstva državne uprave i lokalne samouprave, Kancelarije za upravljanje javnim ulaganjima i Kancelarije UNDP u Beogradu.\nCilj sastanka je, kako je istaknuto, upoznavanje sa inicijativom za udruživanje i bolju saradnju lokalnih samouprava sa ovog područja u situacijama prirodnih nepogoda i vanrednih situacija, sa posebnim akcentom na preventivno delovanje kako bi takvih situacija bilo što manje.\nPrema rečima državnog sekretara u Ministarstvu državne uprave Ivana Bošnjaka, u praksi se pokazalo da je neophodno ponovo uspostaviti sistem sličan sistemu Civilne zaštite koji je odlično funkcionisao u nekadašnjoj SFRJ i po kome su i mnoge zapadne zemlje uspostavile svoje sisteme odbrane od vanrednih situacija.\nBošnjak je naglasio da je potrebno stvoriti sistem u kome će opštine i gradovi iskoristiti i udružiti sve svoje kapacitete i zajednički, koordinisano, raditi pre svega na preventivi, bilo da su u pitanju čišćenja i uređenja vodotokova, šumskih puteva za gašenje požara i slične aktivnosti, jer poplave, požari, zemljotresi i sve druge stihije ne poznaju administrativne granice, pa zato i u njihovom predupređivanju treba delovati zajednički.\nZamenica direktora Kancelarije za upravljanje javnim ulaganjima Sandra Nedeljković istakla je da je šteta od prirodnih i drugih katastrofa najmanje deset puta skuplja od novca koji je potrebno uložiti u sprečavanje tih pojava.\nSvi nedostaci naše zemlje u vanrednim situacijama nabolje su se videli u poplavama 2014. godine i zato Kancelarija i resorno ministarstvo i insistiraju na udruživanju i zajedničkom radu u prevenciji ovakvih događaja, kojih će, kako je rekla, zbog klimatskih promena biti sigurno sve više.\nDo sada je, pod okriljem Stalne konferencije gradova i opština već formirano nekoliko udruženja teritorijalno određenih slivovima reka, pa su se tako već udružile opštine i gradovi iz sliva Zapadne Morave, Drine, Dunava, Kolubare, a pokrenute su i slične inicijative u slivu Velike Morave, Timoka i u Vojvodini.\nSličnu ocenu je izneo i predsednik opštine Gadžin Han Saša Đorđević, koji je na čelu Odbora za delovanje u vanrednim situacijama SKGO. On je rekao da je saradnja malih opština koje nemaju velike tehničke, materijalne i kapacitete u ljudstvu sa većim opštinama i gradovima prosto neophodna, i naglasio da očekuje da će se ovom procesu priključiti svih tridesetak opština i gradova sa ovog područja, jer je to jednostavno u interesu svih.


- Ministarstvo unutrašnjih poslova proverava sve navode i sprovodi jednu vrlo ozbiljnu istragu, koja će morati da da rezultate. Ali ono što sada mogu da kažem je da se ne može prisluškivati predsednik i prvi čovek Republike Srbije, a da u tome nema zle namere - rekao je ministar Vulin u emisiji „Dnevni red“ televizije B92.\n- Predsednik Aleksandar Vučić je čovek koji se bavi samo politikom i ničim drugim. On se ne bavi biznisom pa vas ne zanimaju njegove poslovne veze, jer ih nema. Ne zanimaju vas nikakve druge veze ili aktivnosti, jer je on čitav svoj život posvetio samo politici, samo Srbiji. Znači vi to radite iz političkih razloga, sada moramo videti koji su to politički razlozi i šta je to što iz njih proizilazi - rekao je ministar Vulin.\nAleksandar Vulin Aleksandar Vučić prisluškivanje Ministarstvo unutrašnjih poslova


Savez za Srbiju jači za još sedam organizacija – На вези\nSavez za Srbiju jači za još sedam organizacija\nSavez za Srbiju jači je za još sedam političkih organizacija koje su mu u prethodnom periodu pristupile, što potvrđuje širenje zajedničkog opozicionog fronta, saopšteno je na današnjoj konferenciji za novinare.\nPredsedavajući Saveza za Srbiju i predsednik Narodne stranke Vuk Jeremić poželeo je dobrodošlicu Udruženju „Čuvari Starog grada“, Zelenoj ekološkoj partiji „Zeleni“, Demokratskoj zajednici vojvođanskih Mađara, Vojvođanskom klubu socijalista, Srpskoj monarhističkoj stranci „Srpska sloga“, Udruženju sindikata penzionisanih vojnih lica Srbije i Samostalnom sindikatu poštanskih radnika.\nIzrazivši zadovoljstvo zbog širenja zajedničkog fronta, Jeremić je zaključio da to širenje dolazi na talasu građanskih protesta i nezadovoljstva aktuelnom vlašću koje se svakim danom iskazuje u sve više gradova u Srbiji.\n„Ova zima našeg nezadovoljstva ulazi u novu fazu u kojoj je sve širi front onih koji su nezadovoljni i očekujem da će u narodnom periodu front biti još više proširen“, ocenio je Jeremić.\nPredsednik Demokratske zajednice vojvođanskih Mađara Aron Čonka istakao je da je Savez za Srbiju prpeoznat kao autentičan i jak opozicioni front, krovna organizacija koja okuplja opoziciju.\n„Ukoliko želimo da pobedimo režim, naše političke razlike moramo da ostavimo postrani, nađemo ono što nam je zajedničko i udružimo se u jednu kolonu“, rekao je Čonka i dodao da je program Saveza od 30 tačaka “zdrava polazna osnova za opoziciono delovanje ali i period posle smene režima”.\nUpitan da li će Savez za Srbiju preuzeti organizaciju protesta širom Srbije, Jeremić je rekao da je taj blok na neki način inicirao protestna okupljanja posle napada na Borka Stefanovića u Kruševcu, kao i da će nastaviti da ih snažno podržava. On je dodao i da je stav Saveza za Srbiju da u Srbiji trenutno “nema uslova” za održavanje slobodnih i fer izbora, jer su, kako je rekao, institucije zarobljene a mediji nisu slobodni.\n“Narodna stranka se zalaže i za bojkot parlamenta jer u fingiranju rada državnih institucija ne treba učestvovati. Važno je da u vezi sa tom odlukom budemo jedinstveni, nećemo dozvoliti podele iako će režim pokušati da ih izazove”, kazao je lider Narodne stranke i dodao da jedna od temeljnih tačaka narednih protesta treba da bude stav opozicije da neće više učestvovati u “predstavama koje režim organizuje, poput izbora”.\nOva vest Savez za Srbiju jači za još sedam organizacija je objavljena na Savez za Srbiju.\n← Ђорђевић: Нацрт Закона о правима бораца, инвалида и цивила учесника рата је још увек у радној верзији\nAktuelna srpska grafička scena, NI →


Zajednica Opština Crne Gore » Blog Archive » Konferencija “Izazovi i mogućnosti korišćenja fondova Evropske unije na lokalnom nivou u Crnoj Gori“\nKonferencija “Izazovi i mogućnosti korišćenja fondova Evropske unije na lokalnom nivou u Crnoj Gori“\n13. jun 2013. – U organizaciji UNDP Crna Gora, danas je održana je konferencija Izazovi i mogućnosti korišćenja fondova Evropske unije na lokalnom nivou u Crnoj Gori.\nCilj ove konferencije je bio da se pruži više informacija o mogućnostima korišćenja sredstava iz pretpristupnih fondova Evropske unije, kroz neposredna iskustva Slovenije, Bugarske i Hrvatske u ovoj oblasti, pri čemu su prezentovane dobre prakse i izazovi koji stoje pred opštinama.\nKonfrenciju su otvorili ambasador Aleksandar Andrija Pejović, državni sekretar za evropske integracije, glavni pregovarač za vođenje pregovora o pristupanju Crne Gore EU i Rastislav Vrbenski, stalni koordinator Sistema UN-a i stalni predstavnik UNDP-a u Crnoj Gori.\nAndre Lis, šef Sektora za implementaciju projekata u Delegaciji Evropske unije u Crnoj Gori, predstavio je izazove i mogućnosti korišćenja EU fondova na lokalnom nivou u Crnoj Gori iz perspektive Delegacije Evropske unije u Crnoj Gori, dok je Argirios Pisiotis, šef Sektora za III komponentu IPA, govorio o ključnim izazovima za crnogorske lokalne samouprave u programskom periodu 2014-2020 -na osnovu iskustava novih država članica.\nU okviru konferencije predstavljena su i iskustva Hrvatske i Slovenije u procesu programiranja i pripreme lokalnih vlasti za EU fondove, kao i izazovi za opštine u kontroli i reviziji projekata u programskom periodu IPA 2014-2020.


Šta čini vrhunski pilotski sat?\nInspirisani sopstvenom ljubavlju prema letenju, osnivači Bremonta Nick i Giles English su odgovorili na ovo pitanje. Priča pilota i njihovih ručnih satova počela je kada su prvi vazduhoplovci pre više od sto godina poleteli. Prvobitno korišćeni za navigaciju, složenost pilotskih satova razvijana je u skladu sa tehnološkim napretkom avijacije. Sada možemo doći do najviših nadmorskih visina sa supersoničnom brzinom, ali pilotski sat će uvek biti vitalna oprema. U Bremontu su svi strastveni za avijacijom. Uzimaju inspiraciju iz svih aspekata veličanstvenog vazduhoplovnog nasleđa. Pilotski satovi čine jezgro kolekcije i konstruisani su da budu funkcionalni u svim aspektima, bilo da se radi u hangaru ili da se krećete kroz oblake.\nOvako su osnivači Bremonta započeli svoj govor kada su pre par godina potpisali ugovor sa Boeing-om kao ambasadori svetkske vazduhoplovne kompanije čiji piloti nose Bremontove satove.\nS obzirom da je nekadašnji JAT uvećao svoju flotu kao prvi u Evropi davne '85 svojim Beoing 737-300 koji lete i dan danas u okviru čarter kompanije Air Srbije, nazvane Aviolet, ideja mi je bila da makar na slikama predstavim ugovor Bremonta sa Beoing-om i klasike naše zemlje. U prilogu su slike a s obzirom da se bliže datumi isticanja resursa uživajmo u njima!


Pad optimizma u Davosu\nViše od 40 svetskih državnika i 2.500 poslovnih i društvenih lidera učestvovaće u radu Svetskog ekonomskog foruma u švajcarskom Davosu u naredna četiri dana, a ankete pokazuju da je poslovna elita manje optimistična u vezi sa rastom svetske ekonomije.\nNa ovu ocenu najviše je uticao pad cene nafte, kao i snažan rast švajcarskog franka posle odluke švajcarske centralne banke da više ne ograničava vrednost domaće valute prema evru.\nAnketa agencije "Prajsvoterhaus korpses" među 1.300 poslovnih lidera pokazala je da globalni ekonomski rast u 2015. godini očekuje 37 odsto izvršnih zvaničnika. Prošle godine taj procenat bio je na nivou od 44 odsto.\nMeđu učesnicima debata su direktor Međunarodnog monetarnog fonda Kristin Lagard, predsednik Svjetske banke DŽim Jong Kim, japanski premijer Šinzo Abe i direktor "Gugla" Erik Šmit.\nPredstavnici nekoliko hiljada manjih preduzeća, aktivisti za socijalnu pravdu i grupe koje se bore protiv klimatskih promena iskoristiće skup u Davosu za razgovore sa svetskom poslovnom i političkom elitom.\nUčesnici skupa sutra će pažljivo pratiti sastanak uprave Evropske centralne banke, od koje se očekuje da će objaviti mere protiv deflacije u evrozoni.\nDiskusije o ekonomiji vodiće se i u iščekivanju izbora u Grčkoj u nedelju, 25. januara, na kojima se očekuje odličan rezultat radikalne levičarske stranke Sirize.\nSvetski ekonomski forum u Davosu odvija se uz jake mere obezbeđenja, a švajcarskim službama pomaže i vojska susedne Austrije sa oko 20 aviona i helikoptera te 1.000 vojnika.


► Verbić: Da bi sistem obrazovanja bio pravedniji potrebno je uvesti linearni\nMinistar prosvete Srbije Srđan Verbić izjavio je danas da bi novi Zakon o visokom obrazovanju trebalo da predvidi i nov način finansiranja visokog obrazovanja, kako bi sistem obrazovanja bio pravedniji i naveo da je potrebno uvesti linearni model finansiranja, koji bi u obizir uzeo i socio-ekonomski status studenata.\n"Da bi sistem finansiranja bio pravedan ne bi trebalo da zadržimo binarni model - da nekome bude plaćeno sve iz budžeta, a nekome ništa", rekao je on.\n"Problem nije od juče. Novi gradonačelnik sada ima nezahvalnu dužnost da rešava nešto što nije dugo, dugo rešavano. Vidimo kako ima dobrih primera po Srbiji kako su lokalne samouprave uspele da reše problem. Kragujevac je odličan primer kako se to rešava", rekao je danas Verbić novinarima u Beogradu.\n"Kada je u pitanju finansiranje onoga što je na lokalnom nivou, mi ne možemo da namećemo prioritete. Ne možemo da kažemo kako je škola važnija od popravke puteva ili mostova...ali možemo da skrenemo pažnju sa aspekta ovog kapaciteta koji sada imamo u školama u nameri da nam te škole daju što bolji rezultat", naveo je Verbić.\nMinistarstvo prosvete, nauke i tehnološkog razvoja saopštilo je da je dobilo informaciju da je u osnovnoj školi u Novom Pazaru "neko uspeo" danas da fotografiše kombinovani test, a...


GRECO izveštaj za Srbiju – Zakasneli iskorak u borbi protiv korupcije - Progovori o pregovorima\nGRECO izveštaj za Srbiju – Zakasneli iskorak u borbi protiv korupcije\nSrbija je na zadovoljavajući način primenila osam od ukupno trinaest preporuka dok pet preporuka i dalje ostaje delimično sprovedeno, zaključak je izveštaja koji je objavila Grupa država protiv korupcije (GRECO) krajem marta. U poređenju sa prethodnim Prelaznim izveštajem o usklađenosti Republike Srbije sa GREKO preporukama iz oktobra 2020. godine, postignut je vidljiv napredak. U prethodnom izveštajnom periodu, samo dve preporuke su bile sprovedene na zadovoljavajući način, njih deset delimično, dok jedna preporuka uopšte nije bila sprovedena.\nOno što ohrabruje i potvrđuje napredak jeste činjenica da je GREKO naglasio da opšti nivo usklađenosti sa preporukama više nije „globalno nezadovoljavajući“ kako je stajalo u prethodnim izveštajima, pa je odlučeno da se na Republiku Srbiju više ne primenjuje pravilo koje se odnosi na države članice za koje je utvrđeno da nisu usklađene sa preporukama sadržanim u izveštaju o evaluaciji.\nVidljiv napredak u radu Narodne skupštine Republike Srbije u odnosu na prethodni izveštaj\nKada govorimo o aktivnostima Narodne skupštine Republike Srbije i radu narodnih poslanika, većina preporuka je na zadovoljavajući način ispoštovana. Narodna skupština unapredila je transparentnost procesa kreiranja zakona. Sada, državni organi blagovremeno objavljuju nacrte zakona putem javno dostupnih sajtova, amandmani na zakone koji se nalaze u proceduri usvajanja dostupni su i objavljuju se online. Dalje, efikasniji je proces učešća javnosti u zakonodavnom procesu u preliminarnoj fazi, uspostavljaju se i organizuju javne rasprave u Skupštini o važnim zakonima.\nOno što je bio veliki izazov i gde je Republika Srbija bila oštro kritikovana jeste upotreba hitnog postupka prilikom usvajanja zakona. U odnosu na prethodni izveštaj i u ovom delu postignut je značajan napredak, odnosno upotreba hitne procedure značajno je smanjena, iako do sada nisu uvedena jasnija pravila koja bi preciznije i strožije uokvirila ovu praksu. Republika Srbija dobila je i Zakon o lobiranju, ali i dugo najavljivani Kodeks ponašanja narodnih poslanika, zajedno sa Smernicama za njegovu primenu. Osnovana je Etička komisija i imenovan je poverljivi savetnik.\nPohvale i za pravosuđe\nUsvajanje ustavnih reformi omogućilo je sprovođenje niza preporuka GRECO-a u oblasti pravosuđa. Sastav Visokog saveta sudstva (VSS) sada čini većina sudija koje biraju njihove kolege, a ukinuto je članstvo po službenoj dužnosti predstavnika izvršne i zakonodavne vlasti. Visoki savet sudstva je po Ustavu priznat kao nezavisno telo, koje garantuje nezavisnost sudova i sudija. Preduzete su mere za jačanje transparentnosti aktivnosti VSS-a.\nNarodna skupština nastavlja da učestvuje u imenovanju nekih članova Državnog veća tužilaca (DVT), a ministar pravde ostaje član po službenoj dužnosti. U izveštaju se pozdravljaju normativni okvir i metode za poboljšanje objektivnosti i transparentnosti postupaka zapošljavanja sudija i tužilaca. Sistem ocenjivanja rada sudija i tužilaca je ojačan u vidu uvođenja kvalitativnih kriterijuma. Usvajanje „Smernica za sprečavanje neprimerenog uticaja na sudije“ ide u dobrom pravcu, a Etički komitet VSS je počeo da sprovodi svoj mandat u pogledu sudijske etike. Takođe izveštaj pozitivno ocenjuje usvajanje Etičkog kodeksa tužilaca, formiranje Etičkog odbora Državnog veća tužilaca kao i imenovanje njegovog poverljivog savetnika.\nKoje preporuke ostaju delimično sprovedene?\nU zaključku GRECO izveštaja stoji da pet preporuka, koje se tiču transparentnosti zakonodavnog procesa, Visokog saveta sudstva, Državnog veća tužilaca, procedure za zapošljavanje i unapređenje javnih tužilaca i njihovih zamenika, ostaje delimično sprovedeno.\nKada se radi o transparentnosti zakonodavnog postupka, i pored vidljivog napredka, GRECO zamera nepostojanje preciznih vremenskih rokova odnosno odrednica za objavljivanje informacija. Pored toga, i pored činjenice da je procedura upotrebe hitnog postupka znatno smanjena, Poslovnik Narodne skupštine i dalje sadrži manjkavosti, budući da ostavlja prostor da se u predlog zakona unesu “kasni amandmani” koji pre toga nisu bili dostupni javnosti, čime se dovodi u pitanje transparentnost procesa.\nI pored uspostavljanja Visokog saveta sudstva kao nezavisnog tela, problematična i dalje ostaje njegova budžetska zavisnost, što je jedna od zamerki u GRECO izveštaju. Problematičan ostaje i deo u kojem Narodna skupština nastavlja da učestvuje u imenovanju dela članova Državnog veća tužilaca, a ministar ostaje po službenoj dužnosti član. Dodatno, izazov i dalje ostaje činjenica da ne postoje jasni i objektivni kriterijumi i transparentan proces imenovanja i unapređenja tužilaca od strane Državnog veća tužilaca.\nKako stvari stoje u praksi?\nI pored značajnih izmena koje su se desile u protekle dve godine i vidljivog napretka u borbi protiv korupcije, u praksi određena rešenja i dalje ostaju prilično izazovna, odnosno pod direktnim političkim uticajem.\nJedna od novina koja je uvedena usvajanjem novog Ustava jeste da se izbor sudija i tužilaca sasvim izmešta u pravne savete. Problem i dalje predstavlja činjenica da presudnu ulogu u ovim savetima imaju ljudi koje vladajuća većina bira u Narodnoj skupštini. Na taj način politički uticaj ostaje, samo uobličen drugim sredstvima. Drugi problem predstavlja činjenica da se tužilaštvo ne oslobađa uticaja izvršne i zakonodavne vlasti, budući da se najviši tužilac i dalje bira u Narodnoj skupštini.\nNe osporavajući napredak koji je postignut i koji je potvrđen GRECO izveštajem, postavlja se pitanje zašto se on nije desio ranije, odnosno zašto je našim institucijama bilo potrebno više od šest godina da bi stepen ispunjenosti ovih preporuka podigli na zadovoljavajući nivo. Pitanja kao što su unapređenje transparentnosti rada Narodne skupštine i pravosuđa u razvijenim demokratijama su neupitna. To kod nas, izgleda, nije slučaj. Svakako, posao još uvek nije završen do kraja. Pet preporuka i dalje ostaje nedovoljno ispunjeno, što znači da naše institucije i dalje čeka važan i veliki posao kako bismo stepen korupcije i politički uticaj iskorenili, odnosno sveli na minimum.


Camry CR4702 salamoreznica cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Salamoreznice > Camry Salamoreznice\nCamry CR4702 salamoreznica cene\nCamry CR 4702 - Camry CR4702 - Salamoreznica Nož od nerđajućeg čelika, prečnik 19cm Podešavanje debljine preseka 0-15mm Snaga 200 W Nominalna snaga 150 W Dimenzije 41.4 x 27 x 27.5cm Indikator debljine preseka Sklopiovi... specifikacija\ncena od 7.250,00 do 8.150,00 din | prodavnica (3)\nCamry CR4702 - Salamoreznica Nož od nerđajućeg čelika, prečnik 19cm Podešavanje debljine preseka 0-15mm Snaga 200 W Nominalna snaga 150 W Dim. 41,4 x 27 x 27,5cm Indikator debljine preseka Sklopiovi\nEPonuda nije internet prodavnica već Vam omogućava da brzo i lako nađete Camry CR4702 salamoreznica po najjeftinijoj ceni. Naš cilj je da kupci budu što bolje informisani o ponudi Camry salamoreznica CR4702 na tržištu Srbije. Vrlo lako nalazite željeni proizvod za kategoriju Salamoreznice cene, ne morate da lutate od sajta do sajta za Camry Salamoreznice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Camry CR4702 salamoreznica sa PRODAVCEM. EPonuda ne može da garantuje potpunu tačnost specifikacije i slika za Camry CR4702 salamoreznica. Pre kupovine, podatke za Camry salamoreznica CR4702 proverite na sajtu PROIZVOĐAČA.


"Egzit" Srbiji zaradio 13 miliona evra - Semberske\nMuzički festival “Egzit” ostvario je tokom ove godine ekonomski doprinos za turizam Novog Sada i Srbije od 13,3 miliona evra, saopštila je pres služba tog festivala.\nKako se navodi, to je pokazalo istraživanje koje se redovno sprovodi za vreme festivala, ali se dodaje da na ovu brojku, prema svim procenama, treba dodati još veću vrednost promotivne kampanje Egzita u čak 36 zemlje sveta koja u fokus, pored festivala stavlja i Petrovaradinsku tvrđavu, Novi Sad i Srbiju.\nOvogodišnji “Najbolji evropski festival”, Egzit festival, tokom četiri dana ostvario je posetu od gotovo 200.000 ljudi, a primetan rast zabeležen je među posetiocima koji su došli van Evrope, kojih je bilo rekordnih 10 odsto.\nMeđu njima prednjače posetioci iz Australije, SAD i Turske, dok su zabeleženi dolasci i iz nekih veoma dalekih zemalja poput Kolumbije, Indije, Japana, sa Kajmanskih ostrva, iz Katara i Singapura, navodi se u saopštenju.\nIz zemalja Istočne Evrope stiglo je 12,8 odsto posetilaca, a najviše iz Mađarske, Grčke, Rumunije, Bugarske, Poljske i Slovačke.\nU Srbiji je tokom Egzit festivala, po istraživanjima TIM centra, ubedljivo su najviše trošili turisti iz Zapadne Evrope, prosečnih 585 evra, a prate ih turisti iz vanevropskih zemalja, koji su ostavljali u proseku 584 evra. Posetioci iz Istočne Evrope ostavljali su lokalnoj privredi 517 evra, dok su među posetiocima iz regiona najviše trošili Slovenci 491 evra, a najmanje gosti iz BiH 340 evra.\nInostrani turisti ocenili su Egzit 2018 sa prosečnom ocenom 4,34, dok je kod gostiju koji su na Egzitu prvi put ta ocena nešto veća i iznosi 4,47. Zanimljivo je da su posetioci pozitivno ocenili produkcioni iskorak na glavnim binama festivala, dajući visoku ocenu od 4,49 za tehničku produkciju, dok je osećaj bezbednosti na festivalu takođe visoko ocenjen sa ocenom 4,30.\nPrevious : Smrdibube je “isterale” iz kuće /video/\nNext : Ćorić “razbio” Federera za finale sa Đokovićem!


Decu u vrtiću na Pori posetio direktor Jihai grupe u Srbiji - Užicka Republika Press\n1. jun Međunarodni dan dece polaznicima vrtića Jihao na Pori prvi je čestitao direktor Jihai grupe u Srbiji Baojuan Sun koji je pre nekoliko dana posetio decu i zaposlene prenoseći im pozdrave Linde Vong. Na poseti i poklonima za decu koja pohađaju ovaj vrtić zahvalila se direktorka Predškolske ustanove Užice Veselinka Jovanović, podsetivši da je upravo zahvaljujući Jihai grupi izgrađen i opremljen ovaj vrtić u kome danas boravi 153 dece.\nDobrodošlicu direktoru Jihai grupe u ime Grada poželeo je Ratko Trmčić član Gradskog veća za društvene delatnosti. I ovom prilikom izrazio je zahvalnost za podršku i pomoć koju su pružili članovi Jihai grupe i izrazio nadu da će saradnja biti nastavljena i u narednom periodu.\nZa goste su mališani pripremili nekoliko muzičkih i plesnih tačaka, a zauzvrat su dobili poklone.\nPodsećamo, Užice se posredstvom Linde Vong i Jihai grupe pobratimilo sa kineskim Harbinom i tom prilikom ozvaničen je Park prijateljstva, simbol bliskosti naša dva naroda i naša dva grada.\nKasnije je u parku na Pori sredstvima kineskih prijatelja rekonstruisan sportski kompleks koji sada ima teren za fudbal sa veštačkom travom i teren za košarku sa novom savremenom podlogom. Takođe, užički bratski grad Harbin donirao je Užicu 20 sprava za vežbanje na otvorenom, koje su postavljene u Parku prijateljstva na Pori, na Zelenoj stazi, Senjaku i pored dečijeg igrališta u krugu bivše kasarne u Krčagovu.


Melinda i Endre Vitez i posle dve godine od nestanka ćerke Barbare (15), koja je prema zvaničnim informacijama potonula u vrtlogu Tise 25. novembra 2016. godine, veruju da im je ćerka živa. Iako, kako Endre kaže za „Politiku”, nema novih informacija, on misli da se ona nalazi u susednoj Mađarskoj. Veruje u to otkada se prošle godine na lajv četu pojavila njena fotografija uz komentar za koji su on i supruga sigurni da ga je postavila Barbara kako bi im skrenula pažnju na sebe. Na pomenutoj slici je njegova ćerka, uveren je Endre. Roditelji su je prepoznali po ožiljku na čelu i mladežu na obrvi. Priznaju da lik možda ne podseća na onaj sa Barbarinih fotografija, ali da je to baš njihova ćerka. Komentarišu da je devojka sa slike na lajv četu mršavija nego njihova Barbara, ali kažu da\n06.12.2018 u 11:31\nSrbija je sprovela 90 odsto odluka Evropskog suda za ljudska prava u Strazburu, mada još nije usvojila zakon o nestalim bebama, konstatuje Savet Evrope koji obavlja nadzor nad sprovođenjem pomenutih odluka, prenosi Tanjug. Zbog toga je i na zasedanju Komiteta ministara Saveta Evrope od 4. do 6. decembra na dnevnom redu pitanje izvršenja presude Evropskog suda za ljudska prava iz 2013. godine, kojom je, povodom predstavke Zorice Jovanović u čiju je korist presudio, državi Srbiji naložio da zakonski i institucionalno reši pitanje nestalih beba. Predlog zakona o nestalim bebama Vlada Srbije je 8. marta uputila Skupštini Srbije, ali on još nije usvojen. Odluka Komiteta ministara ovim povodom očekuje se da će biti poslednjeg dana zasedanja, u četvrtak 6. decembra, navodi se u saopštenju.\n09.10.2018 u 09:41\nEkshumacija Srba stradalih u „Oluji”\nNadležni organi Republike Hrvatske otpočeli su, na području Ličko-senjske županije, proces ekshumacija sa preostalih registrovanih grobnih mesta na kojima su pokopani posmrtni ostaci žrtava srpske nacionalnosti, stradalih u akciji „Oluja”. Očekuje se da će proces ekshumacija na ovom području trajati dva radna dana i od svih ekshumiranih posmrtnih ostataka biće uzeti uzorci radi identifikacije metodom DNK analize, saopštila je Komisija Vlade Srbije za nestala lica, javlja Tanjug. Sprovođenjem ekshumacija nadležni organi Hrvatske, nakon pauze od dve godine, nastavljaju proces ekshumacija grobnih mesta u kojima su pokopane žrtve stradale u akciji hrvatske vojske i policije „Oluja”, koji je započeo 2001. godine. Prema podacima Komisije, do sada je u regionu Like ekshumirano 240 lica\n05.09.2018 u 22:15\nMatić: Ubrzati proces rasvetljavanja sudbina nestalih\nPočinjemo vrlo važan posao za oba naroda, poručio je u Osijeku Veran Matić, specijalni izaslanik predsednika Srbije Aleksandra Vučića za pitanja nestalih, dodajući da je „sudbina nestalih poslednje pitanje koje treba rešiti” u ratovima na prostoru bivše Jugoslavije. On je naveo da to pitanje treba rešiti kako bi se stvorili preduslovi za normalizaciju odnosa, a i za proces pomirenja koji treba da usledi i koji će nas dovesti u civilizacijski red kojem pripadamo. To je, istovremeno, i zaključak prvog radnog sastanka između Matića i Ivana Vrkića, poverenika predsednice Hrvatske za nestale u Domovinskom ratu. Sastanak u Osijeku održan je na inicijativu Kancelarije hrvatske predsednice Kolinde Grabar-Kitarović, a na njemu je razgovarano o dogovoru koji su, u vezi s pitanjem nestalih,\n30.08.2018 u 13:31\nPremijerka Ana Brnabić izjavila je danas povodom Međunarodnog dana nestalih da nestali i njihove porodice ne smeju biti taoci neuređenih političkih odnosa među državama regiona i da je zajednička obaveza da se to pitanje reši udruženim snagama. Brnabić je u Skupštini grada Beograda, gde je održana komemorativna sednica, kazala da je vreme da stasaju nove generacije neopterećene mržnjom i koje neće nositi krivicu za stvari koje su se dogodile pre njihovog rođenja. „Ne smemo dozvoliti da se istorija ponavlja, moramo da učinimo sve da rešimo to pitanje, da imamo zajedničku budućnost, a ne ponavljanje prošlosti”, rekla je premijerka. Ona je istakla da rešavanje pitanja nestalih nije samo obaveza prema žrtvama i porodicama, već je to, kako kaže, obaveza od prvorazrednog značaja kako\n05.08.2018 u 22:50\nU Dunavu pronađeno telo nestale Novosađanke\nPripadnici Ministarstva unutrašnjih poslova pronašli su telo 20-godišnje Novosađanke čiji je nestanak u subotu prijavljen policiji, saopštio je MUP. Njeno beživotno telo pronađeno je u Dunavu, između Petrovaradina i Sremskih Karlovaca, navodi se u saopštenju MUP-a.\n30.07.2018 u 09:15\nRim - Francuski skijaš koji je u Italiji nestao pre više od 60 godina i čiji su ostaci nađeni 2005, konačno je identifikovan nakon što je priča o njemu objavljena na Fejsbuku, saopštila je italijanska policija. Ljudski ostaci, ski oprema i naočare pronađeni su 2005. godine, visoko u italijanskom regionu Aosti, ali istražitelji nisu uspeli da identifikuju žrtvu, sve dok fotografije nađenih predmeta nisu objavili na popularnoj društvenoj mreži, prenosi Bi-Bi-Si. Jedna francuska porodica je, videvši fotografije, zaključila da naočare podsećaju na one koje su pripadale njihovom rođaku Anriju Le Manu, što je pokrenulo forenzičku istragu, kojom je i potvrđeno da je reč o tom čoveku. Inače, ostaci i predmeti su otkriveni na visini od 3.000 metara u Alpima, u blizini švajcarske granice. Među


Press Online :: Svet :: Pjongjang: Svečani dočeg za naučnike-ratnike / print=true\nPjongjang: Svečani dočeg za naučnike-ratnike\nNa hiljade mujškaraca i žena, obučenih svečano, okupilo se na ulicama Pjongjanga da dočeka naučnike i radnike zaslužne za lansiranje poslednje rakete.\nKako prenose agencije, muškarci su obučeni u svoja svečana odela, a žene u tradionalnim haljinama jarkih boja.\n"Narodni doček pun entuzijazma za naučnike-ratnike", objavio je na naslovnoj strani list "Rodong Sinmun", zvanično glasilo vladajuće Radničke partije, uz fotografije ljudi koji su razvili severnokorejsku balističku raketu najvećeg dometa do sada, prenosi AFP.\nNa drugim fotografijama vide se građani kako mašu crvenim zastavama i veštačkim cvećem dok pozdravljaju kolonu autobusa u kojima se nalaze naučnici. "Ulice glavnog grada bile su pune svečane atmosfere u kojoj su pozdravljeni naučnici nacionalne odbrane", javila je zvanična agencija KCNA.


Još jedna donacija Delegacije EU JP "Vodovod" Bihać | Radio Bihać\nSrijeda, 19.01.2022 - 04:49\nJoš jedna donacija Delegacije EU JP "Vodovod" Bihać\nDelegacija Evropske unije u Bosni i Hercegovini donirala je specijalizirano vozilo - cisternu za pitku vodu Javnom preduzeću "Vodovod" Bihać. Vrijednost namjenskog vozila je 271. 500 KM, a sredstva za projekat "EU podrška upravljanju migracijama i granicom BiH" osigurana su kroz posebnu mjeru Instrumenta za pretprisutnu pomoć (IPA).\nProjekat implementira Međunarodna organizacija za migracije (IOM) u partnerstvu sa UNHCR-om, UNICEF-om i Danskim vijećem za izbjeglice (DRC).\n"Ponosni smo na ovu donaciju, jer je ona dio podrške Bihaću i Unsko-sanskom kantonu koju pružamo od 2018. godine. Koliko god želimo pomoći migrantskoj populaciji, nastojimo jednako misliti i na potrebe lokalnog stanovništva. Mislim da je ovo vrlo konkretna pomoć za sve koji trenutno žive u ovom dijelu BiH", izjavila je šefice misije IOM-a u BiH Laure Lungarotti.\nBihaćki gradonačelnik Šuhret Fazlić naglasio je kako je ovo samo još jedna u nizu potvrda da Međunarodna zajednica i nadležne državne institucije adekvatno pomažu lokalnoj zajednici, koja se već godinama suočava sa prilivom velikog broja migranata.\n"Izuzetno vrijedna donacija za naše Javno preduzeće "Vodovod", jer ovo vozilo neće samo služiti za snabdijevanje pitkom vodom kampa Lipa, nego i za potrebe građana Bihaća. U posljednje vrijeme je evidentan ozbiljniji angažman i državnih vlasti, ali i Međunarodne zajednice na rješavanju kompleksne situacije sa migrantima i izbjeglicama u Unsko-sanskom kantonu", kazao je Fazlić.\nKljučeve vozila direktoru JP „Vodovod Bihać“, Mirsadu Merdaniću uručila je Biljana Barović, politička savjetnica u banjalučkom uredu Delegacije EU u BiH.


Izjave predsednice Republike Kosove događajima od 14 januara - Novosti i Događanja - Predsednik Republike Kosova - Hashim Thaçi\nIzjave predsednice Republike Kosove događajima od 14 januara\nOno što se desilo 14 januara 2012.god. u toku protesta Pokreta “Vetëvendosje” za blokiranje pograničnih prelaza između Republike Kosova i Republike Srbije u Merdare i Dheu i Bardhë nije dobra i realna slika za Kosovo.\nSituacija koja se dešava u vreme otvaranja novi procesa integrisanja zemlje, stvara opasnost da vraća Kosovo nazad u svojim naporima za izgradnju demokratskog društva. Izgradnje države koja se zasniva na poštovanju ustavnosti i zakonitosti, je konsensualni cilj našeg društva, postignut zahvaljujući angažovanju i požrtvovanju svih naših građana, bez razlike.\nJa kao predsednica zemlje iznela sam svoj stav, već pre protesta, da još uvek nisu iscrpljene sve mogućnosti institucionalnog delovanja i da ulica ne predstavlja rešenje za postizanje državno političkih ciljeva. Institucionalno delovanje je jedini i najbolji način za adresiranje i rešavanje svih pitanja.\nSve institucije, politički subjekti i građani republike Kosova su obavezni da poštuju u celosti Ustav i zakone zemlje. Jedino na taj način postižemo vladavinu zakona i reda, kao demokratska zemlja koja na putu ka evro-atlantskim integracijama sprovodi visoke standarde ljudskih prava i sloboda.\nPolicija Kosova je odgovorna za javni red i mir i za obezbeđenje slobodnog kretanja ljudi i slobodan tok robe, ovih evropskih vrednosti koje su garantovana Ustavom Republike Kosova. Poziv Vlade Republike Kosova za ocenu postupaka Policije Kosova na dan protesta kao bi omogućili razjašnjenje stvorene situacije, je dobrodošla.\nU sklopu mojih ustavnih nadležnosti, kao faktor jedinstva zemlje, pozivam sve građane da nastave da doprinesu demokratizaciji našeg društva, da poštuju red i zakon i da aktivno učestvuju u realizaciju standarda koji osiguravaju nam put ka evro- atlantskih integracija.\nPozivam sve političke subjekte da traže rešenja unutar institucija Republike Kosova i dijalogom..\nPozivam Pokret “Vetëvendosja” da odustane od protesta i da se vraća radu, debati i procesu odlučivanja u Skupštinu i da tamo doprinosi izradi, usklađivanju i sprovođenju politika.\nPozivam sve građane Republike Kosova da ne blokiraju puteve, da ne blokiraju pogranične prelaze i da ne blokiraju slobodno kretanje ljudi i robe u bilo kom delu Republike Kosova.\nKosovo i njeni građani, pokazali su visoku razinu svesti i demokratskih postupaka, predanost prema vladavini reda i poštovanja zakona.\nKosovo ima jasan put pred sobom za realizaciju svojih obaveza koja proizilaze iz međunarodnih konvencija i dogovora. Naša zemlja je odlučna da sprovodi politiku dobrog susedstva sa svim zemljama regije.


Na osnovu stručne analize stepena zagađenja na teritoriji opštine Obrenovac, kao i glavnih zagađivača, izrađen je plan kojim bi se moglo uticati na otklanjanje i prevenciju problema zagađenja. Konferenciji su prisustvovali predstavnici Gradske opštine Obrenovac, Javnog preduzeća za zaštitu i unapređenje životne sredine, kao i predstavnici Javnog komunalnog preduzeća ”Toplovod” i Javnog komunalnog preduzeća ”Vodovod i kanalizacija”. Predsednik Gradske opštine Obrenovac Miroslav Čučković izložio je detaljan plan rešenja problema zagađenja na teritoriji opštine Obrenovac.\n– Naše inspekcijske službe konstatovale su 5 vrsta zagađenja u Obrenovcu, ovde mislim i na zagađenje vazduha, zemlje i voda. Svaka od ovih oblasti ima svog osnovnog zagađivača, te smo pronalazili rešenje da to zagađenje svedemo na minimum – naveo je Čučković i dodao da predložene mere protiv zagađenja podrazumevaju potpuno uklanjanje uzročnika zagađenja.\nTermoelektrana ”Nikola Tesla” sa svoje dve deponije, jedan je od osnovnih zagađivača oppštine Obrenovac.\n– Ova vrsta zagađenja postoji decenijama u Obrenovcu. Svedoci smo da su ulagani ogromni novci kako bi se smanjila emisija šetnih gasova. Naime, sećamo se svi ”crnog snega” i gareži na vešu koji bi ostao na terasama, međutim znamo da je to iza nas skoro 20 godina – istakao je Čučković i dodao da će realizacijom projekta odsumporavanja biti trajno otklonjen problem zagađenja životne sredine, kada je Termoelektrana u pitanju.\nOn je naglasio da su pored navedenih 5 izvora zagađenja životne sredine, precizno naglašeni rokovi u kojima bi se mogli otkloniti uzročnici problema.\n– Što se tiče Termoelektrane ”A”, tamo je realizacija projekta odsumporavanja uveliko u toku, te će za dve godine emisija štetnih gasova u vazduhu biti smanjena za 60 puta – rekao je Čučković.\nČučković je posebno istakao prostor industrijske zone u Bariču, kao mesto gde je emisija štetnih gasova visoka.\n– Privredni subjekti koji emituju zagađenje na teritoriji opštine Obrenovac su Prva iskra – namenska, fabrika Meita, Arabesa, Bankom, Klanica Stojić. Ustanovljena je vrsta zagađenja, a predloženo je 5 rešenja za tu vrstu zagađenja. S tim u vezi, Prva iskra – nemanska dužna je, da u roku od godinu dana promeni kotao koji je na mazut i da ga zameni kotlom na gas. Druga vrsta zagađenja su gasovi koji su proizvod obrade metala u kompaniji Meita. Oni su takođe dobili nalog da izvrše smanjenje zagađenja, a i da predstave rešenja kojima će umanjiti zagađenje – objasnio je Čučković.\nKao treća vrsta zagađenja navode se individualna ložišta.\n– Kao rešenje ovog problema predložili smo izgradnju Treće magistrale, koja će omogućiti pristup velikog broja domaćinstava toplovodnoj mreži. Sve one udaljene seoske mesne zajednice do kojih neće stići mreža toplovoda, kao što su Jasenak, Mislođin, Mala Moštanica Barič, domaćinsta sa ovih prostora trebalo bi, da u roku od godinu dana iskoriste mogućnost vezivanja na gas – rekao je Čučković.\nU planu je takođe istaknut problem zagađenja, koja proizvode septičke jame. Naime, projekat ”Čista Srbija” omogućio je izgradnju nedostajuće kanalizacione mreže, ali i fabrike za prečišćavanje otpadnih voda, što će, kako kaže Čučković, rešiti problem zagađenja koje proizvode septičke jame.\nIzduvni gasovi koji su proizvod saobraćaja predstavljaju jedan od glavnih zagađivača životne sredine.\n– Izgradnjom gradske železnice rešiće se i problem izduvnih gasova. Naime, gradska železnica zamenila bi veliki broj autobusa koji danas saobraćaju na relaciji Obrenovac- Beograd – istakao je Čučković.\nOn je takođe naglasio, da će u budućem periodu akcenat biti stavljen na izgradnju bezbednih trotoara i biciklističkih staza, kako bi građani mogli češće da koriste bicikle kao prevozno sredstvo, odnosno da pešače.


Dodik tvrdi da BiH ne treba da se svrstava po pitanju Ukrajine\nMilorad Dodik, član Predsjedništva BiH na konferenciji za novinare, Istočno Sarajevo, 8. novembar 2021.\nMilorad Dodik, član Predsjedništva Bosne i Hercegovine (BiH), ocijenio je u srijedu, 23. februara da je najbolje da Predsjedništvo izrazi stav da se BiH po pitanju događanja na istoku Ukrajine ne svrstava na bilo koju stranu, te da je to jedino moguće.\nDruga dva člana Predsjedništva BiH, Željko Komšić i Šefik Džaferović, osudili su 22. februara rusko priznanje nezavisnosti separatističkih regija Donjeck i Lugansk na istoku Ukrajine, te istakli da BiH poštuje i podržava teritorijalni integritet i suverenitet Ukrajine.\nBiH je obavezna da zauzme političke stavove, ali to može da učini samo na sjednici Predsjedništva BiH, a predsjedavajući nije tražio održavanje sjednice o tome, rekao je Dodik na konferenciji za novinare u Istočnom Sarajevu.\nTek ponegdje i marginalno se govorilo o tome na sjednicama Predsjedništva, podsjetio je on.\n"Ja smatram da mi trebamo ostati bez suvišnih komentara o tome, najkorisnije je za nas da ostanemo potpuno neutralni, te da se da takav nalog kompletnom diplomatskom sistemu", kazao je Dodik.\nOn je naglasio da je za RS neprihvatljivo pridruživanje bilo kakvom paketu sankcija prema Rusiji. Podsjeća da je i Federacija BiH imala korist zbog privredne saradnje sa Rusijom.\n"Ako se bude insistiralo da se Rusiji nametnu sankcije, ja ću biti protiv toga, i obrazložiću zašto sam protiv", poručio je Dodik.\n"Naša politika isključivanja iz integracija sa NATO strukturama se pokazala ispravnom, jer da smo bili dio NATO-a morali bismo da budemo dio ovog sukoba, što ne bi bilo dobro za bilo koga u BiH", ocijenio je Dodik.\nAmbasador Rusije u BiH ocijenio da je Putinova odluka 'istorijski dan'\nOn je naglasio da je poznat stav njegovih kolega iz Predsjedništva, ali da sa druge strane Republika Srpska (RS) i on kao njen predstavnik "ne može da dozvoli da se donese bilo koja odluka koja bi ugrozila naše odnose sa Rusijom".\nDodao je da kruži mnogo netačnih informacija u medijima po pitanju Ukrajine, te da je potrebno da sve sukobljene strane sjednu za sto i dogovore se, umjesto što pokušavaju destabilizovati čitav svijet.\n"Treba da se osigura politika mira i stabilnosti", istakao je Dodik, podsjećajući da se ne stavlja ni na jednu stranu po pitanju konflikta između Rusije i Ukrajine.\nOn takođe tvrdi da se mnogi zalažu za međunarodno pravo, iako ga u prošlosti nisu poštovali.\nIzmjena zakona o Centralnoj banci BiH\nDodik je rekao da je hitno potrebno izmjeniti zakon o Centralnoj banci BiH, da se vrijednosnim papirima može trgovati na domaćem tržištu, te da se od 400 miliona evra koje stoje u rezervi hitno formiraju robne rezerve.\nPrema Dodiku, izmjenama zakona entiteti mogu doći do dodatnih 800 miliona KM, i to sa pokrićem, a ne štampanih bez pokrića.\nNaglasio je da globalne tenzije nakon pandemije vrše dodatni pritisak na ekonomiju.\n"To hitno treba raditi, druge zemlje užurbano rade na tome. Ukoliko to ne uradimo, biće teško obezbijediti novac", upozorio je Dodik.\nTakođe je predložio ukidanje negativnih kamatnih stopa za javne institucije.\nPodsjetio je da on i njegova stranka (SNSD) ostaju pri politici diferencirane stope poreza na dodatnu vrijednost (PDV), te je rekao da je upućen prijedlog zakonskih izmjena u proceduru.\n"Predložili smo 10% PDV-a za namirnice za životne potrebe, 22% za luksuz a 17% za sve ostalo", rekao je Dodik.


Pre 28 godina, fenomenalni Nike dizajner, Tinker Hetfild je osmislio novi koncept koji živi već tri decenije.\nNike Air tehnologiju koja postoji od 1979.godine Hetfild je učinio vidljivom kada je dizajnirao prvu patiku sa Air Max đonom i tako zauvek promenio dizajn obuće u svetu sporta.\nPriča je počela sa modelom Air Max 1 koji se prvi put pojavio 1987.godine.\nDa bi obeležili 28 godina od pojavljivanja prvog Air Max modela, Nike je dizajnirao novu patiku koja se priključila velikoj Air Max porodici.\nGornji deo patike urađen je iz jednog dela sa izlivenim poljima od reflektujućeg 3m materijala. Inspiracija za gornji deo patike došla je sa modela Zoom Moire + tako da je celo gornjište patike u sitnim rupicama koje omogućavaju bolju ventilaciju noge .\nNova legura izuzetno je lagana i mekana i do sada je korišćena na Free modelima, potrudili su se da otpor svedu na minimum a povećaju savitljivost tako da spolja đon izgleda isto kao regularni Air Max 1 a sa donje strane su praznine kao na Free modelima. Još jedan dodatak na Ultra Moire patikama je prozor sa donje strane patike tako da se vidi Air Max sistem i odozdo. On je zaštićen prozirnom legurom gume koja je korišćena I na Air 180 modelu a istu vrstu gume imamo I na prednjem delu đona.\nNike Air Max 1 Ultra Moire spoj tradicije i najnovije tehnologije bilo kao namenska za bavljenje sportskim aktivnostima ili svakodnevna fashion obuća sigurno će zadovoljiti vaše potrebe.


"Predstavićemo veoma dobar predlog i to ćemo zvanično učiniti veoma uskoro", rekao je Džonson za britansku televizijsku mrežu Bi Bi Si (BBC) 30 dana pre datuma predviđenog za istupanje Velike Britanije iz članstva u EU.\nTamošnji mediji su preneli nekoliko verzija o zadržavanju otvorene kopnene granice između britanske provincije Severne Irske i Irske. Prema jednoj verziji, britanska vlada planira carinske kontrole na nekoliko kilometara od granice.\nDžonson je rekao da ono što je preneto u medijima "nije sasvim tačno" demantujući da njegov plan predviđa carinske punktove.\nBritanski premijer, koji se nalazi u Mančesteru gde se održava godišnji kongres vladajuće Konzervativne stranke, ponovio je da želi da sprovede Bregzit 31. oktobra.


Kvaka 23: O relativizacija nasilja - Dijalog.net\nNaslovna Vesti Srbija Kvaka 23: O relativizacija nasilja\nBeograd, 02. novembar 2020. – Čim formalno imate višestranački sistem i čim nas nekoliko koji govorimo nismo u zatvoru, ne možete da govorite o fašizmu, tvrdi sociolog Jovo Bakić, dok istoričarka Marijana Toma smatra da “neki potezi vlasti jesu fašistički“, baš kao što su “fašistički i desničarski pokreti kojima se toleriše ono što drugima ne bi”.\nIstoričarka Marijana Toma i sociolog Jovo Bakić govorili su u serijalu Kvaka 23 Novinske agencije FoNet.\nToma primećuje da takvi pokreti ne istupaju samostalno, već samo prate poruke Aleksandra Vučića i Ane Brnabić, pre svega one koje se tiču zločina iz prošlosti i relativizacije nasilja u društvu.\nPošto je u više prilika bila očevidac napada krajnje desnice, Toma je ocenila da mi i dalje nismo u stanju racionalno i zrelo da razgovaramo o nekim temama, bez bojazni da će različite grupe biti aktivirane, kao što se obično aktiviraju jednom godišnje, kada se, na primer, organizuje festival “Mirdita, dobar dan”.\nUkazujući na “nedostatak reakcije institucija, njihovo otvoreno ili manje otvoreno stavljanje na stranu nasilnika i relativizaciju tog nasilja”, ona je predočila da nasilje prolazi nekažnjeno, što jasno pokazuje da je država više nego spremna da ga toleriše.\nPozvala se, pri tome, na primer saopštenja Ministarstva kulture koja su nasilnicima “dala mig” da neće biti toliki problem ako opet pokušaju da unište neku izložbu, kao što su nedavno učinili.\n“Država bi, pre svega, trebalo da identifikuje napadače, uhapsi ih i da reaguje brzo. I ne samo to, nego i da osudi nasilje, da pošalje vrlo jasnu poruku o tome da takve stvari nisu dopuštene“, rekla je Toma novinarki Tamari Skrozza.\nOna smatra da ljudi koji otvoreno šire govor mržnje, etničku i versku mržnju, i koji negiraju ratne zločine, ne zaslužuju mesto za stolom, ne zaslužuju da budu saslušani i ne zaslužuju mesto u javnom prostoru kao ravnopravni sagovornici.\nS druge strane, Bakić kaže da Vučić sa desničarskim pokretima već razgovara “na dnevnom nivou” i da je samo pitanje da li će da uključi kamere, pa da svi to i vidimo.\n“Kad god mu zatreba nešto da skrene pažnju s važnijih tema, on izvede besprizornike na ulicu”, protumačio je Bakić i upozorio da je opasno to što između predsednika Srbije i krajnje desnice “postoje lične veze, još iz njegovih navijačkih i radikalskih dana“.\nKako je ukazao, te “lične veze” lako mogu da postanu veze režima i da na kraju dobijemo “desničarski autoritarni mafijaški režim”, umesto “autoritarno mafijaškog režima”, kakav imamo danas.\nBakić je FoNetu izjavio da Vučić stalno plaši Evropsku uniju (EU) desničarima koji su mnogo opasniji od njega i obmanjuje vodeće evropske krugove da je upravo on brana protiv desničarskog ekstremizma.\nDobra poruka vlasti bila bi da se razbiju kranje desničarske grupe među navijačima, što bi bio obračun “i sa krajnjom desnicom, i sa mafijom”, poručio je Bakić, ali je predvideo da se to neće dogoditi, baš zbog “ličnih veza” predsednika Srpske napredne stranke (SNS) sa njima.\n“U tom smislu“, kako je naglasio, “prvi posao neke ozbiljne vlasti koja nasledi ovu muku, jad i nevolju, jeste da se obračuna s mafijom, prvenstveno u fudbalu, a onda i u sportu uopšte“.\n“U suprotnom, mi smo jedna razvalina, jedna oteta republika koju svakog dana siluju”, zaključio je Bakić.\nOznakeFoNetJovo BakićKvaka 23Marijana Toma\nPrethodno Otvorene prijave za konkurs “Podrška za mobilizaciju zajednice”\nSledeće Konkurs za dodelu finansijske podrške organizacijama mladih i za mlade\nTop Tags istraživanje mladi Evropska komisija konkurs vladavina prava ljudska prava evropske integracije OCD mediji Vlada Republike Srbije Srbija i Evropska unija lokalna samouprava Civilno društvo Društvo Evropska unija


Posle kadeta i omladinaca, pioniri Partizana bolji od Zvezde!\nPočetna stranicaFK PartizanPosle kadeta i omladinaca, pioniri Partizana bolji od Zvezde!\nPartizan Video Materijal 28.10.18\nTreći večiti derbi u okviru mlađih kategorija ove jeseni i treća pobeda Partizana!\nNakon omladinaca i kadeta, koji su pre izvesnog vremena slavili pobede, danas su pioniri Partizana (trener Zoran Tešović) u okviru 8. kola Prve lige pionira Beograda, bili ti koji su nadigrali svoje vršnjake iz Crvene zvezde.\nPartizan je slavio u Zemunelu protiv C. zvezde sa 2:1 i to potpunim preokretom u drugom poluvremenu! Gosti su na poluvreme otišli sa vođstvom od 0:1 (zasluženo, bili su bolji u prvih 45 minuta), a onda je u igru ušao Lazarević koji je izjednačio na 1:1, da bi Veljić postigao drugi i pobedonosni gol, za veliko slavlje crno-belih dečaka!\nUspeh je još veći ako se zna da je Partizan meč završio sa igračem manje, s obzirom da je poslednja 4 minuta regularnog vremena + čak 7 minuta nadoknade vremena odigrao bez napadača Vlahovića (dobio drugi žuti karton).\nNakon osam odigranih kola, Partizan se osamio na vrhu tabele sa maksimalnim učinkom od 8-0-0 (gol razlika 30:4), a Crvena zvezda je druga sa tri boda manje.\nFK Partizan FUDBAL Partizan Podmladak Večiti derbi


Prilog kritici problema demokratije | Kulturna politika\nPočetna strana > Rubrike > Kulturna politika > Prilog kritici problema demokratije\nPrilog kritici problema demokratije\nsubota, 04. jul 2009.\nDemokratija: Vladavina većine. Sistem vladavine u kojoj je apsolutna vlast u rukama naroda koji je sprovode direktno ili indirektno kroz sistem reprezentacije koji uključuje periodične i po potrebi neperiodične slobodne izbore na kojima svi punoletni državljani imaju pravo glasa i na kojima svaki glas vredi isto.\nCilj ovog teksta je da pokaže da je, suprotno globalnoj mozgoispirajućoj propagandnoj kampanji, demokratija LOŠ sistem upravljanja.\nPokažimo prvo velike mane demokratskog sistema reprezentacije. Pri ovakvom sistemu svi punoletni državljani – građani, svakih nekoliko godina biraju određene političke partije i/ili pojedince kojima poveravaju mesta u državnoj upravi i državne funkcije na određeni vremenski period. Mane ovakvog pristupa su sledeće.\nOgraničenost izbora i nemogućnost kontrole: Za veliki broj birača ne postoji partija i/ili kandidat čiji program u potpunosti odgovara biračima te birači nisu u stanju da glasaju za ono što zaista žele. Takođe, programi političkih partija i pojedinih kandidata su nesveobuhvatni te birači ne mogu biti sigurni da li će njihova volja u svim situacijama biti ispoštovana. Čak i da mogu biti sigurni da li se njihova volja sprovodi ili ne, zbog nemogućnosti kontrole vlasti, ne postoji način da momentalnu svrgnu vlast čim se većina birača ne složi sa nekim vladinim potezom.\nPopulizam: Usled ovakvog sistema vlada će, pogotovu neposredno pre ponovnih izbora, pre donositi popularne nego ispravne odluke čime će, pod okriljem demokratije, činiti ogromnu štetu državi i narodu.\nPretpostavimo sada da umesto reprezentativnog sistema birači glasaju o svakoj odluci koju država namerava da donese. Više je nego očigledno da bi tada država bila suočena sa krajnjom neefikasnošću i praktičnom nemogućnošću da donese bilo kakav ozbiljniji paket mera usled velikog broja birača. Takođe, postojala bi realna mogućnost da država nema nikakav dugoročni plan ne po kom pitanju usled nekonzistentnosti odluka koje se donose.\nČak i da se svi do sada navedeni problemi reše ostaje činjenica da su osnovni principi na kojima demokratija počiva pogrešni i besmisleni.\nPravo glasa: Nije racionalno, možemo čak reći da je potpuno suludo, da svi imaju pravo glasa samo zato što zadovoljavaju određenu starosnu granicu. Zaista, da li postoji ijedan valjan argument da ljudi poput osuđivanih zločinaca i sličnih imaju pravo glasa? Ima li smisla da ljudi koji nisu elementarno obrazovani učestvuju u odlukama rukovođenja države i nacije? Pravo glasa ne treba biti svakome garantovano već ga treba zaslužiti.\nKompetentnost: Kontraproduktivno je da rudari glasaju o tome kako treba urediti zdravstvo, da doktori glasaju o uređenju saobraćaja i slično. Niko nije dovoljno kompetentan da odlučuje o svemu. Upravo zbog potpuno suprotne, pogrešne, pretpostavke demokratije verovatnoća da se donesu pogrešne odluke znatno je veća nego kada bi odluke donosili kompetentni i stručni ljudi. Masa uvek donosi lošije odluke nego društvena elita (ovde pod elitom ne mislimo na aristokratiju i/ili oligarhiju već na pravu elitu tj. intelektualni, naučni i kulturni vrh društva). Čak je i Hitler, čovek koji je načinio ogromno zlo kako sopstvenom narodu tako i celom svetu, bio izabran demokratski, većinom glasova.\nVrednost glasa: Jedna od osnova demokratije, podjednaka vrednost glasa svih, takođe nema smisla. Jedan engleski pisac je to jako lepo i duhovito objasnio rekavši: „Demokratija je sistem u kome idioti vladaju – samo ako ih ima dovoljno.“ Zaista, ne može glas jednog mudraca da vredi manje od glasova dvojice budala. Koliko god neki voleli da to poriču, ostaje činjenica da NIJE svačiji glas jednako vredan.\nI pored svih mana demokratije, demokratski tj. kvazi-demokratski sistemi i dalje opstaju.